Sarah Nakkaayi mukyala w'omuyimbi Mesach Ssemakula (Golden Papa) ateze bba akamasu. Amusuddeko akabaga k'amazaalibwa ke yategese n'abamu ku mikwano gya Mesach Ssemakula kyokka bwe yabadde ayaogera n'ategeeza nti kati alinze mbaga akkakkane.\nSarah Nakkaayi mukyala w'omuyimbi Mesach Ssemakula (Golden Papa) ateze bba akamasu. Amusuddeko akabaga k'amazaalibwa ke yategese n'abamu ku mikwano gya Mesach ku Papaz Spot e Makindye ku wiikendi.\nKalabaalaba w'omukolo, Meddie Nsereko bwe yawadde Nakkaayi omuzindaalo, yawaanye bba n'amusiima okumwagala ennyo nga bwe yeewaana nga ye bbebi asooka olwo abalala ne bagoberera bwe baba gyebali. Yakozesezza n'akakisa kano okutegeeza bba nti wadde amulaze omukwano n'okumukolera ebirungi bingi, naye ayagala kumukuba mbaga.\nBino yabadde tannaba kubimalayo abaabaddeyo nga bakulembeddwamu Meddie Nsereko ne batandika okwetema ssente z'embaga ng'eno abagenyi abalala bwe basaakaanya nti ....embaga ya ddi.\nMeddie yeetemye obukadde 10, Musa Kavuma obukadde 15, Nsubuga Masanda doola 500 n'abalala. Kyokka Mesach wadde baamutadde ku nninga teyayogedde lunaku lwa mbaga lutuufu n'awoza nti 'Insha Allah'' ejja kubaawo omwaka 2020.


President Museven agambye nti teyandikkirizza Jacob Oulanyah kwesimbawo mu kulonda okuyise singa yamanya ku mbeera y’obulamu bwe – CBS FM\nPresident Museven agambye nti teyandikkirizza Jacob Oulanyah kwesimbawo mu kulonda okuyise singa yamanya ku mbeera y’obulamu bwe\nPresident Museven ng’akungubagira abadde sipiika Jacob Oulanyah\nPresident Yoweri Kaguta Museveni Tibuhaburwa mwenyamivu nti omugenzi Jacob Lokori Oulanyah, teyamutegeeza ku bulwadde bweyalina mu kiseera ekituufu, nga yatuuka okumanya ng’embeera esajjuse olwo yali agenze kujanjabibwa Dubai.\nPresident Museveni agambye nti embeera omugenzi Jacob Oulanyah gyeyayisibwamu ey’okunoonya obululu obwenjawulo okuli ekifo kyobwa sipiika, ekya ssentebe wa NRM mu bukiika kkono bwa Uganda, n’okunoonya akalulu k’omubaka w’e Omoro, teyandibimukkirizza singa yali yamanya ku mbeera y’obulamu bwe.\nAgambye nti yalina okusooka okulwanirira obulamu,n’agenda okujanjabibwa okusinga okwemalirira mu by’obufuzi ebyamukusaanyizza ennyo.\nAlipoota z’abasawo zaalaze nti abadde atawanyizibwa ekirwadde ekya kookolo omukambwe amanyiddwa nga Lymphoma Cancer, ngono akwata ebitundu by’omubiri ebizimba obutafaali obulwanyisa endwadde mu mubiri.\nAkulira eddwaliro ly’e Mulago erya Uganda Cancer Institute, Dr Orem Jackson, yasomye alipoota eyo ng’eraga nti omugenzi yafudde kirwadde kya kookolo omukambwe era kyekyaviriddeko okufa kwe.\nAgambye Oulanyah yagenda okuzulwamu kkookolo ngali ku mutendera ogw’okusatu era babadde bagezaako okumusobozesa okubeerawo ekiseera ekiwanvuko ekitaasobose.\nAgamba nti babadde bamusuubira okugira ng’abeerawo wakiri ebbanga lya myezi etaano,wabula ebitundu by’omubiri ebirala ng’omutima, ekibumba, akalulwe, n’ensigo byasirise kimu ku kimu olw’omubiri okuba nga gubadde tegukyaweesa butaffaali bulwanyisa ndwadde.\nDr. Olemu annyonyodde nti olw’omuggalo ogwaleetebwa Covid 19, gwalemesa sipiika Oulanyah okugenda e Germany okulaba abasawo be, n’agira ng’ajanjabibwa e Mulago okutuusa embeera lweyatabuse nebamuddusa mu America okwongera okujjanjabwa.\nWabula president Museveni bwabadde ayogera ku mikolo egy’okukungubagira omugenzi Jacob Lokori Oulanyah e Kololo, alabudde banna Uganda ku ndwadde ezisobola okwewalibwa nga kookolo, era avumiridde abasavuwaza ensonga z’obulwadde bw’abantu abalala.\nPresident Museveni era alabudde akabondo kaabamu ku banna Uganda mu bendobendo ly’obukiika kkono bwa Uganda, ababadde bataddewo okwemulugunya ku nsonga ezikwata ku kunfa y’omugenzi Jacob Oulanya, nti basaanidde okukimanya nti abadde muweereza wa Uganda yonna sso ssi kitundu ekyo kyokka, newankubadde gyakiikirira.\nMuseveni era atenderezza emirimu omugenzi gyakoledde eggwanga omuli okugatta abantu n’okulwanirira eddembe ly’obuntu.\nPresident Museven alabudde banna Uganda abazeemu nate okukulembeze enjawukana mu mawanga n’eddiini, n’okusosola abalala nti bakyewalire ddala, nti kigenda kuzza eggwanga emabega mu byenkulakulana.\nMuseveni agambye nti embeera eno, omugenzi abadde afubye okujiggyawo mu Uganda, era nti abadde agezaako okuteekawo obumu mu bantu abenjawulo,nga yeewayo nnyo n’okukubaganya ebirowoozo naabo ababalowozebwa nti baabulabe\nSsabalabirizi w’ekanisa ya Uganda The most Rev Dr. Samuel Steven Kazimba Mugalu, n’abakulembeze b’ekkanisa lutikko ya All Saints Nakasero mu bulabirizi bwa Kampala, bebakulembeddemu okusabira omugenzi ku kisaawe e Kololo.\nAbaana b’omugenzi abakulembeddwamu Diana Aceng bogedde ku mbeera kitabwe gyayiseemu mu budde bwe obwasembyeyo,era nti yali yabagaana okwogera mu bantu ku bulwadde obubadde bumuluma.\nAbakulembedde mu maaso be baana b’omugenzi Jacob Oulanyah\nAbaana bategezezza nti kitabwe weyasiriza ogw’enkomerero baaliwo mu ddwaliro, nga bamwebulunguludde,kyebataamanya nti akadde akamusiibula kaali katuuse.\nOmubiri gwa Jacob Oulanyah gutwaliddwa ku kyalo Lalogi gy’azaalwa mu district ye Omoro, gyegutuusiddwa ku ssaawa kkumi na bbiri ez’akawungeezi (6:00pm).\nGutwaliddwa mu nnyonyi y’amaggye AF-639.\nKampuni ya A-plus eyakoze ku kutambuza omubiri gw’omugenzi egutuusizza e Kyambogo, nebagukwasa abasirikale ba police n’amaggye abagutadde mu nnyonyi okugutwala e Omoro.\nJacob Lokori Oulanya yazaalibwa mu 1965 era afiiridde ku myaka 57.\nWakuziikibwa ku lwokutaano lwa wiiki eno nga 8 April,2022 ku biggya bya bajjajjabe mu district ye Omoro era gyabadde akiikirira.\nMinister w’ensonga z’obwa president, era ssentebe w’olukiiko oluteekateeka okuziika omugenzi mu kitiibwa, Milly Babalanda, agambye nti omugenzi wakuzikibwa mu bitibwa by’eggwanga ebijjuvu.\nSipiika wa parliament omuggya era omubaka we Bukedea, Anita Annet Among, agambye nti omugenzi afudde musanyufu olw’okutuukiriza ekirooto kye ekyokubaako sipiika wa parliament, nti era abadde atenderezebwa nnyo mu mawanga agenjawulo olwobuweereza n’okulwanirira eddembe lyobuntu.\nEbyo nga bikyali bityo, government olwaleero okuyita mu muteesitesi omukulu mu ministry evunanyizibwa ku bakozi ba government eya Public Service, Catherine Bitarakwate Musingwiire, ekakasizza nti olunaku olwokutaano olwokuziikirako omugenzi Jacob Lokori Oulanyah, lwakuwummula okusobozesa okumuwa ekitiibwa ekimugwanira.


Bukedde Online - Laba ebbinu eribeera mu mmotoka z'empaka\nIt has roots in a piece of classical Latin...\nONOONYA ssanyu lya ku nsi, olina situleesi oba onoonya wa kuliira bulamu.Alina mmotoka gikube ekisumuluzo, owa pikipiki gisambe naawe ow’ebigere nnoonya banno tugende mu mmotoka z’empaka\nBano baafunye akafo we batuula okunyumirwa mmotoka z’empaka.\nWaliwo n'abagendayo kyokka bw'obabuuza ku by'emmotoka nga tabimanyi bali mu kutiguka. Ate bwe buwungeera ne nkulabira.\nEbyana biwala ebyanywa amata byegiriisiza mu mmotoka z'empaka era mu zisembyeyo ezaabadde mu bitundu by'e Mbarara byaleese abasajja beenuguuna. Abawagizi aba buli kika omuli: abaana, abavubuka, abakadde, bataata ne bamaama, abagagga abavuga mmotoka ez'ebbeeyi n'abaavu aba ssapatu eno gy'obasanga.\nBw'oba otambula, osanga ebyana ebitambulira mu bibinja nga byesaze obugoye obukulengeza ‘waaka' nga ‘n'ebithambi' ebitukula obirengera nga teweetaaga kubuuza. Omanya bumanya nti ye ssaawa okuliisa ku maaso nga bw'onyumirwa abavulumula mmotoka n'obukolomooni bwe bakola omuli okuweta amakoona ku sipiidi, sawuti, n'akafubutuko olwo abasajja abalina ebigambo byabwe nga n'ensawo zaabwe nsanyufu ne beeyogerako.\nEbbinu bwe lyeyongedde mu muzannyo guno, abategesi nabo ne bakyusaamu.\nKati bagikolera ddala nga bizinensi mwe bayoola omusimbi. Waliwo n'empaka ezimu ze baguza bapulomoota abaziranga n'okuzitegeka ng'ebivvulu olw'ebirungo bye bateekamu.\nAbawagizi beekozeemu ebibiina Abawagizi bwe bagenze beeyongera kwe kusalawo ok- Laba ebbinu eribeera mu mmotoka z'empaka wekolamu ebibiina mwe bayita okuwagira abantu baabwe.\nBwe batuuka mu bifo awali empaka zino oyinza okulowooza bali mu mpaka zaabwe.\nWaliwo abeeyita ttiimu Kikankane nga bano ba Duncan Mubiru Kikankane, ttiimu Piripiri ba Jas Mangat, ttiimu Omunyeto ba Ambrose Byona, Kawunyemu Rally Team ba Samuel Bwete.\nTtiimu mafumafu ba Posiano Lwakataka ssaako abavubuka ba ‘team drifters' abalina mmotoka ez'omutawana n'abalala. Bano tebakoma ku kya kuwagira bantu baabwe wabula bamanyi n'okuteekawo empaka nga buli omu asibira ssente ku muvuzi we nti y'agenda okuwangula.\nWabula bano bonna bali wansi w'ekibiina kya ‘Uganda Rally Funs' ekikulirwa Samson Gitta Pulezidenti w'abawagizi b'emmotoka z'empaka. Agamba nti omuzannyo guno gukyuse naddala ku ludda lw'abawagizi.\nTebakyakoma ku kuwagira bavuzi kubanga bangi bagendayo okulya obulamu era bateekamu ssente nnyingi.\nAgamba nga Pulezidenti, yatandikawo n'enkola y'okutwala ebyana ebinyirira empaka gye zibeera nga n'abamu ku bano bayizi be bajja ku yunivasite ez'enjawulo okunyumirwa n'okusanyusa abantu abalala ababeerayo. "Bano tubateekamu ssente era bakoze omulimu munene okusikiriza abawagizi naddala abasajja Ono yeesaze olugoye oluliko siriiti ekoma mu kiwato.\nOmukazi ng'asibye akaseppiki manya ebbina. Ono yazze asuddemu ka bayika akaggyayo ffiga.\nAbasajja nga babeera bantu bakulu enkolagana yaabwe n'abasajja be basanzeeyo sigivunaanyizibwako era bangi mu mpaka nga zino bafuniddeyo ababeezi.\nOgenda okulaba ng'omuntu gwe watwalako ku mulundi ogwasooka mu kuddayo ajja nga mukyala wa muntu.\nEFFUJJO Olw'embeera ebeera eno ng'abavubuka banywa omwenge, bangi bakola effujjo. Gitta agamba nti embeera eno ye yavaako okutandikawo ekibiina ky'abawagizi okulwanyisa effujjo era omulimu afubye okugukola.\nAgamba nti olw'okuba abantu bangi abeeyiwa mu bitundu awabeera omuzannyo guno ate nga balina ebigendererwa bya njawulo abamu beenyigira mu bumenyi bw'amateeka omuli: okulwana, obubbi, abawagizi okuyingira mu mmotoka ekivaako obubenje n'ebirala.\nENNYAMBALA Peter Matovu agamba buli olukya ennyambala y'abawagizi eyongera okukyuka. Abantu abaayambalanga ebigoye ebiddugala nga bawoza bagenda mu nfuufu baabivaako kati beesala emisono gissonsomola ate nga baabuvunaanyizibwa.\nAgamba ennyambala eno ebakoledde nnyo kubanga esikiriza bangi naddala abasajja abeetanira empaka zino nga n'abamu ekibatwalayo kulaba ku byana ebyambadde obugoye obusikiriza.\nBangi bwe baba bava awaka, babeera mu ngoye ezaabulijjo oba ezitatiisa, wabula olutuukayo nga baggyamu emivuliya nga basuulamu obuwero bo bwe bayita obulya ppate.\nAbamu bambala obuwale obumpi bu ‘hot panties' obubakwata okuggyayo ffiga zaabwe nga n'obumu bukunjubuse (bwe bayita obwa damegi).\nAbalala babeera mu busikaati obumpi ne bubbulawuzi obulaga omubiri obwakazibwako erya ‘kundi sho'. Ayambadde sikaati empavu waakiri ebeerako siriiti empanvu nga kumpi etuuka mu bisambi.\nBuli omu abeera yeeyisa mu ngeri ey'okuvuganya kw'ani asinze okwambala!\nENGERI GYE BEETEGEKERA EBBINU: Pulaani y'okugenda awanaabeera empaka batandika okugikuba ng'ebula omwezi mulamba.\nBatandika okunoonya be banaagenda nabo okunyumirwa, okutambula okutuukayo, bwe banaayambala, ebyokulya n'okunywa n'okunoonya ssente z'okusaasaanya mu bitundu gye bagenda.\nWooteeri ne loogi zibeera ku ttunzi. Ng'ebula wiiki ssatu ku bbiri, abawagizi batandika ‘okubuukinga' wooteeri ne loogi z'omu kitundu awagenda okubeera empaka.\nEbisulo bibeera bya kulwanira y'ensonga lwaki babyekwata mangu. Okugeza loogi ebadde 20,000/- empaka bwe zituuka oyinza okugifuna ku 80,000/- era abantu batandika okugendayo ng'ebula ennaku nga ssatu.\nEKIBEERA MU BBINU Empaka bwe ziba za Lwamukaaga ne Ssande, abawagizi batandika na busiki ku Lwokutaano omuli ‘Drifting'. Mu nkola eno abavubvuka ekiro baleeta mmotoka ezeefanaannyirizaako ze bavuga mu mpaka okuli: Subaru, Alteza n'endala.\nBasiba amakubo ne bazivuga nga bwe balaga obukodyo bw'okuvuga sipiidi n'okuweta amakoona.\nKino bateera kikola wakati wa ssaawa 4:00 ez'ekiro okutuuka ku 9:00 ogw'ekiro. Abamu bateekawo endongo ne basala ddansi okukeesa obudde nga bwe banywa n'okulya era bugenda okukya nga batamiiridde ddala.\nABEBYOKULYA N'OKUNYWA BABEERA KU MUGANO Abatuuze mu bitundu awanaabeera mmotoka zino babeera mu kuwagala bwongo nga balowooza ku bizinensi ze bayinza okukola okulya ssente z'abacakaze abajja okuwagira n'okunyumirwa empaka.\nEbimu ku bintu ebisinga okutundibwa bya kulya omuli emmere ey'abuli kika ssaako eby'okunywa omuli bbiiya n'amazzi.\nOlw'okuba abantu babeera bangi, abafumbi b'emmere babeerawo mu bungi era buli kika kya mmere kibeerawo.\nKu lunaku lw'empaka balinnyisa bbeeyi y'ebintu okugeza essowaani y'emmeere eya 4,000/- bagitunda 10,000/-, ccupa y'amazzi ya 2,000/-.\nWaliwo n'enkola y'abawagizi okugula ebintu ebibisi ne beefumbira.\nMuseveni ne Besigye balaga leero amaanyi\n'Amasomero ga UPE mugawe bikozesebwa ssi ssente'


Abagamba okubatulugunya baba baagala kugenda bweru – Brig. Kulayigye\nAbagamba okubatulugunya baba baagala kugenda bweru – Brig. Kulayigye – Radio Simba – Ennene\nYou are at:Home » Latest News » Abagamba okubatulugunya baba baagala kugenda bweru – Brig. Kulayigye\nOmwogezi w’eggye lya UPDF, UPDF Spokesperson Brig. Felix Kulayigye afulumizza ekiwandiiko ekiraga nti omuwagizi wa National Unity Platform – NUP Alexandria Marinos aka Esther omu ku bantu balumiriza okumutulugunya Elias Ssengoba bwali omuntu wabulijjo wabula nga mulirwana we so nga ne Ali Hassan bamanyiganye ebbanga.\nEkiwandiiko kiraga nti Ali Hassan yali omu ku bantu abamuggyako sitaatimenti mu 2020 ku Uganda Police Force y’e Kinawataka bweyakwatibwa ku bigambibwa nti yali alina ebintu by’amaggye byakukulidde nga bino byali bya muganzi we eyali owa LDU wabula nadduka. Wabula nti bwebakebera ewuwe nebatabisangayo bamuyimbula.\nKulayigye agamba nti balemeddwa okutegeera wa gyafunira ebiwundu bino kuba teri kifo kya CMI kimanyiddwa gyebaali bamulabyeeko ekibaleetera okulowooza oba yali ayagala kufunirako bubuddamu mu nsi z’ebweru.


Ekyamateeka Olwokubiri 28:12-Ekyamateeka Olwokubiri 28:13,Ekyamateeka Olwokubiri 28:44 LCB - MUKAMA alikuggulirawo eggwanika lye - Bible Gateway\nEkyamateeka Olwokubiri 28:12-13\n12 (A)Mukama alikuggulirawo eggwanika lye ery’obugagga bwe ery’eggulu, n’atonnyesanga enkuba mu ttaka lyo, mu biseera byayo, ne buli kintu kyonna ky’onookolanga anaakiwanga omukisa. Onoowolanga amawanga mangi, kyokka ggwe toogeewolengako n’akatono. 13 Mukama anaakufuulanga mutwe so si mukira. Bw’onoogonderanga ebiragiro bya Mukama Katonda wo bye nkutegeeza leero, n’obigobereranga n’obwegendereza, onoobanga ku ntikko waggulu, so tookooberenga.\n28:12 : a Lv 26:4 b Ma 15:3, 6\nEkyamateeka Olwokubiri 28:44\n44 (A)Banaakuwolanga, naye ggwe toobawolenga. Be banaabanga omutwe naye ggwe onoobanga mukira.\n28:44 : a nny 12 b nny 13\nEkyamateeka Olwokubiri 28:44 in all translations


OMUTUBA GWA BANDA ENAKIGALALA – EKIKA KY'ENGO\nOKUKYALA KW’OWAKASOLYA K’EKIKA KY’ENGO – OMUTAKA MUTESAASIRA KU MUTUBA GWA BANDA E NAKIGALALA MU BUSIRO NGA 15-07-2017:\nKu Lwomukaaga nga 15-07-2017. Ab’omutuba gwa Bandabalogo Ssemisambwa Basajjabatambule e Nakigalala Mu Busiro nga bakulembeddwamu Omutaka Ssebanja Henry omukulu w’omutuba guno b’akyaza Ow’akasolya Omutaka Mutesaasira Keeya Tendo Namuyimba II ku butaka e Nakigalala mu Busiro. Guno gwe gumu ku mikolo Jjajja Mutesaasira gye yatandika ng’alambula bazzukulu be, n’abakulembeze abalala ku Masiga N’emituba egy’etuukira mu kika. Abakungu b’atuukira mu kasolya okufuna olwendo lw’amazzi awamu n’entabaluganda.\nOluvannyuma Omutaka n’adda mu kiddaala omukolo ne gutandika n’okuyimba: oluyimba lwe ggwanga, ekitiibwa kya Buganda n’oluyimba lw’ekika nga bwerulambikiddwa wammanga, Okuba Omubala Gw’ekika awamu n’esaala.\nMu Mirimu Gya Buganda Emikulu, Ye Ffe Abagiriinya Wonna Mukimanye – Okwalula Abaana Beŋŋoma Mulimu Gwa Kika Omutongole Gwe Twaweebwa!\nOmutaka Mutesaasira yawerekerwako ab’amasiga n’emituba bano wammanga:\nOw’essiga lya Namuyimba e Kibuye mu Kyaddondo\nOw’essiga Lya Sserukulubambaza e Ntolomwe Butambala\nOw’essiga Lya Mwanje e Nnono mu Busujju\nOmukiise w’omutaka Ssekulima e Nakyesa mu Bugerere\nOmukiise w’omutaka Ssegiriinya e Lubanja mu Ssingo\nOmutaka Mutesaasira era yawerekerwako abakulembeze mu kika bano wammanga:\nKatikkiro w’ekika – Omukungu Stephen Kabugu\nOmukubiriza w’enkiiko (Speaker) – Omukungu Mwanje Ishaak Musomesa\nOw’eby’ettaka – Omukungu Ssekidde Vicent\nSsaabawolereza W’ekika – Omukungu Lubowa Daniel Balyokwabwe\nOw’eby’entambula – Omukungu Lubowa Ramathan\nOw’ebyobuwangwa – Omukungu Kiriibwa Mukasa\nOw’abavubuka – Omukungu Mwanje Saad\nOw’ebyamawulire – Omukungu Eliab Kadduukirizi\nOw’ebyabakyala – Omukungu Hajati Namazzi Sarah\nOmukunzi – Omukungu Lubowa Mathias\nOw’eby’obulambuzi – Omukungu Keeya Kavuma\nKatikkiro Eyawummula – Omukungu Teruggwamaddu Kavuma\nSsentebe W’ekyalo Nakigalala Zone A Kijoona – Omwami Ssekidde Wilson:\nYayaniriza Omutaka Mutesaasira mu kitundu kye.\nYebaza Banda olw’okukola obulungi ekitundu kye mu by’enkulakulana nga enguudo n’amasanyalaze.\nOmutongole – Omwami Sam Ssebandeke Kaggwa:\nYayaniriza Omutaka Mutesaasira.\nYasaba abatuuze okugenda abayingize mu bitabo bye Obwa Kabaka bubamanye.\nOluvannyuma waliwo okusanyusa abagenyi n’amazina ag’ekinnansi.\nGano olwaggwa, ekita ky’ayanjulwa eri Omutaka Mutesaasira.\nYategeeza nga Banda bw’ali Omubumbi wa Kabaka w’ebyogero, ebibya, n’ebirala.\nYasomesa nti Banda mutabani wa Mutesaasira.\nOluvannyuma yayanjula abakungu n’abataka abaali ku mukolo nga bwe balambikiddwa waggulu.\nYategeeza abazirango ensonga lw’aki Jjajja Mutesaasira yali akyalira amasiga n’emituba egy’etuukira;\nOkumanya eby’afaayo by’omutuba.\nYalangirira olugendo lw’omutaka Mutesaasira olugoberera omukolo guno;\n19 – 08 – 2017 ku ku Mutuba Gwa Ssegiriinya e Lubanja mu Ssingo.\nYebaza Omutaka Okukyalira Abazzukulu\nWano weyayitira Omuwanika Ayogereko eri Abazirango.\nOmukungu Mwanje Ssemuju – Omuwanika W’ekika:\nOno yayaniriza abagenyi.\nYayanja Namutayika W’ekika (WorkPlan). Ono yakolebwa abakulembeze mu kika okutambulizibwako ekika mu mwaka 2017 nga wa Bukadde 161. Zino za kuva mu Masiga, ensawo ya katikkiro, abakungu, bazirango twezimbe, abazirango abali emitala wamayanja, n’amakubo amalala.\nSsente z’akusaasanyizibwa mu bitongole ebyenjawulo mu kika.\nYasaba buli Muzirango aweeyo wakiri Emitwalo Ebiri (20,000/-) buli mwaka ku lw’ekika.\nSsaabalangira W’omutuba – Omwami Ssebuwufu Gerald:\nYayaniriza Omutaka Mutesaasira, abamasiga n’abakungu.\nYasomesa nti Abajoona – Babumbi ba Kabaka.\nKatikkiro W’ekika Ky’engo – Omukungu Kabugu Stephen:\nYayaniriza Mutesaasira, ab’amasiga, Banda, Abazirango awamu n’abazzukulu.\nYalaga essanyu olw’enteekateeka z’okukyala kwa Jjajja zitambula bulungi.\nYasaba abazirango b’ogere eri abakungu.\nYategeeza Abazirango nti olukiiko lutuula buli lwamukaaga olusooka mu mwezi. Yabasaba bakiike bateseze ekika.\nTetulina butuulo. Kino ky’ekigenda okusooka.\nYasaba buli Muzirango afune Akatabo “Muzirango 2017” ku mutwalo gumu (10,000/-).\nYasaba Omukungu akola ku nsonga za mawulire atambuze akatabo ku buli Ssiga n’emituba.\nYasaba buli muzzukulu aweeyo enamba y’essimu.\nYebaza abawagira omupiira nga tiimu y’ekika esamba e Wankulukuku.\nYakaatiriza ekya buli omu awaayo ku lwa tiimu y’ekika okufuna akakonge akakasa omuwendogw’awaddeyo (receipt).\nYategeeza Abazirango nti tulina okukoma okusabiriza ng’ekika. N’olwekyo tugende nga tweteeseteese mu kulamaga e Butesaasira mu Ntenvu (December 2017).\nOmukungu Kalyango Balireete – Minisita Wa “Protocol” Mu Kika yategeeza nga okukyala okuddako bwe kuli ewa Nakatanza e Nakukuba nga 22 – 07 – 2017.\nBw’atyo n’ayita Ssaabalangira w’omutuba gwa Banda ono n’ayita Omutaka Banda Balogo Ssemisambwa.\nOmukulu W’omutuba gwa Banda E Nakigalala Mu Busiro – Omutaka Banda Balogo Ssemisambwa Basajjabatambule Kawonawo:\nYayanjula Ekita bazzukulu be kyebatonera Mutesaasira okugabula abazzukulu.\nYayanja alipoota empandiike nga y’eno wammanga:\n7.1 OKWOGERA KW’OWOMUTUBA GWA BANDA HENRY SSEBANJA E NAKIGALALA – BUSIRO.\nJjajjaffe Mutesaasira Tendo Namuyimba tukwaniriza nnyo wano w’ozze ku Mbuga ya Banda e Nakigalala.\nAbagenyi abakulu mwena abazze tubanirizza, bajjajja abakulu ab’amasiga n’abazzukulu mwenna abazze okutwaniririzako Jjajjaffe ow’akasolya k’Ekika ky’engo Omutaka Mutesaasira, tubasanyukidde.Abazzukulu abava mu Mutuba gwa Banda mbanirizza nnyo.\nJjajja, nze akwaniriza nze Henry Ssebanja Banda owe 13 mu bigere by’aba Jjajjange abaasookawo. Ndi muzzukulu waTtigo Lubowa eyabeeranga e Kabowa mu Kyaddondo era nga agalamidde wano ku mutala Nakigalala Busiro,ndi muzzukulu wa Paulo Kalevu Kamya agalamidde e Kitavuja mu Mawokota; ndi muzzukulu wa Banda Basajja Batambule nga ye Banda eyasooka. Nva mu Luggya lwa Malikko Kizza e Namasuba mu Kyaddondo nga yali mujoona wa Ssekabaka Kimera. Nva mu Lunnyiriri lwa Kakumba Masulubu e Namasuba mu Kyaddondo. Nze ow’Omutuba Gwa Banda e Nakigalalamu Busiro. Ndi Muzzukulu Wa Mutesaasira – Butesaasira Bukesa Butambala. Ndi musajja muganda, neddira Ngo! Akabbiro: Kasimba.\nMu kika ky’engo kye muva musibukamu eŋŋoma ez’ogerera mu Ngo\nOmubala Gwaffe Guvuga Bwe Guti:\nGwe Ngo, Gwe Musota X2\nBazannya n’Engo nga bagiyita Emmondo\nEkyana Ky’engo Ky’egiriisa\nEkimala Abasajja Nnyago\nAkaala K’engo Namuzisa\nNabbuto Gwe Mpita\nBanda Balogo Y’ani ? (Mu Bimpimpi):\nBanda Balogo Ssemisambwa Basajja Batambule ye Mutaka atuula ku mutala Nakigalala Kijoona nga y’eddira NGO. Omutaka ono yaweebwa omutala Nakigalala (edda eky’ayitibwanga Bukule) olw’omulimu gw’obubumbirizi okuva ku Ssekabaka Kimera.\nOmulangira Kimera eyazaalibwa Namasole Wanyana oluvannyuma bwe yatuuka okujja e Buganda, n’atuuzibwa ku ntebe y’obwa Kabaka nga bali bumu ne Katumba Jjajja w’e Buganda, ye Katumba n’aweebwa omutala Bbira, ate ye Banda naawebwa Omutala Nakigalala (Bukule) olw’omulimu gwe yakolanga mu kirombe e Bunyoro.\nEnsibuko Ya Banda:\nBanda muzzukulu wa Kabaka Kintu ava mu baana ba Kabaka Kintu be yazaala. Abamu kw’abo kwe kwali.\nNangoma ng’ono yamuwa e Buluuli\nLukedi ng’ono yamuwa Bukedi\nWinyi ng’ono yamuwa e Kibulala\nBano Be Banda Abazze Baberawookutuuka Ku Banda Ssebanja Aliwo Kati:\nBanda Ssemisambwa Basajja Batambule Kawonawo\nBanda Ttigo Lubowa\nBanda Paul Kamya Kalevu\nBanda Maliko Kizza\nBanda Ssemuju Aloysius\nBanda Ssebanja Henry\nEra ng’ogyeko Banda Henry Ssebanja – abasigadde bonna bagalamidde Nakigalala Busiro.\nEmirimu Gya Banda:\nBanda y’abumba EKYOGERO ekikola emizizo kubwa Kabaka bwa Buganda.\nBanda y’abumba n’amakula nga: Ensumbi, Ensuwa, Ebibya, Entamu, N’ebirala.\nEra ne mu mwaka gwa 1993 ku matikkira nakola emikolo e Naggalabi Buddo ne mu 1997 era nakola emikolo.\nEnnyiriri Za Banda:\nOlunnyiriri lwa Lubowa Kamya Emmanuel Bagandabaasi Ssemisambwa e Nakigalala mu\nOlunnyiriri lwa Masulubu e Namasuba mu Kyaddondo.\nOlunnyiriri lwa Gganyana e Kaliti mu Busiro.\nOlunnyiriri lwa Zawaaya Mwanje e Kitavujja mu Mawokota.\nOlunnyiriri lwa Ssekisaka e Ndejje mu Kyaddondo.\nOlunnyiriri lwa Ibrahim Kavuma e Ssaka mu Busiro.\nOlunnyiriri lwa Ziribasanga e Kabowa mu Kyaddondo.\nOlunnyiriri lwa Mumiransonga Yowana e Ndejje Kyaddondo.\nJjajja okusokera ddala nina ekizibu ky’okufuna awava ebbumba erikozesebwa okubumba oluvannyuma lw’okugibwako ettaka awavanga ebbumba.\nSsebo Omutanda yasiima n’asalako ekitundutundu awavanga ebbumba n’atwalawo akolerewo emirimu gye.\nNtwala omukisa guno okw’ebaza Jjajjaffe Mutesaasira n’abamasiga mwena olw’okujja okutukyalirako wano ewaffe e Nakigalala.Twebaza nnyo ab’ebitiibwa n’abakungu ba Ssaabasajja abasobodde okuba naffe wano olwa leero.\nTwebaza nnyo abazzukulu mwena abayambyeko mu kutegeka olunaku luno ate n’abo abawaddeyo obudde bw’abwe okuba naffe wano.\nOW’OMUTUBA GWA BANDA E NAKIGALALA\n7.2 Omutaka Banda yayanjula b’akola nabo eri Jjajja Mutesaasira:\nOmuwi wa Magezi – Omulongo Kato\nSsentebe – Omutaka Banda Balogo\nSsaabalangira – Omwami Ssebuwufu Gerald\nAbawandiisi – Ssebandeke Sam ne Hon. Teopista Nabulya Ssentongo\nOmuwanika – Bagandabassi Kamya Lubowa\nOmukunzi – Kakumba George William\nAbakiise – Ab’ennyiriri Bonna.\nYategeeza nga bwe yali agenda okukyusamu mu bakulembeze.\nYalopera Jjajja nti Ekibumbiro ekikulirwa Omutaka Emmanuel Mukasa Mombya; asigadde omu n’ekibumbiro kigudde olubege.\nYategeeza Omutaka Mutesaasira nti ettaka ly’asalibwako ekitundu omwali muva ebbumba, kuliko n’abasenze.\nYebaza Jjajja okulonda muzzukuluwe okukulira ekitongole ky’ebyettaka mu kika.\nYasaba ebisoomoza ebingi bireme kutwawula.\nYakkiriza nti obujumbize bwe butono.\nYategeeza nga Jjajja Mutesaasira bwe yamuwa obuvunaanyizibwa bw’okutawulula entalo mu kika. Yategeeza nti abantu ebiwandiiko babisoma kifuulanenge.\nYasaba Jjajja atunule mu nsonga z’ettaka mu kika.\nYebaza Omutaka Mutesaasira okumukyalira mu mbuga ye.\nYaloopa abazzukulu olw’obutayagala kujja mu nkiiko awamu n’abennyiriri obutayagala kutuuza nkiiko.\nYategeeza Mutesaasira nga bazzukulu be bwe baagaana emikolo gy’okumanyagana! Enkiiko z’omutuba tezituula!\nYasaba Jjajja Mutesaasira akirize abazzukulu okw’ogeranga ensonga zaabwe eri abakulu mu kika.\nYayanjula ebirabo bya Jjajja Mutesaasira okuva mu bazzukulu.\nYayanjula Omukyala N’abaana eri Omutaka Mutesaasira awamu n’abennyiriri.\nOmukunguPatrick Nelson Byekwaso – Mayor W’ekitundu:\nYayaniriza abagenyi. Yeddira Nvubu – Muzzukulu wa Kayita.\nYatenda embeera ennene ennyo eyamulagibwa abazirango abakuŋŋaana.\nYasaba ab’aliwo okukubira Katikkiro wa Buganda – Charles Peter Mayiga mu ngalo olw’enkwata gy’akuttemu ensonga mu Buganda.\nYaloopa eri Omutaka Mutesaasira nti Abazzukulu batunze ebibanja nti ababigula ekiseera kijja kutuuka baddeyo!\nEkiseera kituuse Abaganda abatunda basooke kw’ebuuza ku banaabwe.\nYebaza abazirango olw’okutegeka omukolo gw’okumanyagana.\nYaloopa nti abantu bagayaavu, bazaala nnyo, abaana tebabasomesa, abalenzi tebaagala kuwasa mbu abakyala balya nnyo.\nAbaami tebateeka bitiibwa mu bakyala babwe.\nYakubiriza abalenzi bawase nga bato.\nTuteekereteekere bakyala baffe nga tukyali bato.\nYasaba tuve ku bya Museveni atusibyeko obwavu – tukubirize abantu bakole awamu n’okulabirira abaana. Bave mu kubatibula.\nKalabalaba w’omukolo yayita Jjajja Banda ayite Omukubiriza w’abamasiga ayogereko eri abazirango:\nOmukubiriza W’abamasiga – Omutaka Kalyango E Buvvi – Kintu Sam:\nYayaniriza Jjajja Mutesaasira, ab’amasiga, meeya, abakungu mu kika awamu n’omukyala Teopista Ssentongo.\nYasaasira Omutaka Banda olw’okufiirwa mwannyina.\nEkika bwe kikuŋŋaana tulina kuba basanyufu kuba oyo akutuula okumpi aba Muganda wo ddala!\nYategeeza abazirango nga Abataka abamasiga bano: Ssekulima, Kiseeyeye, Kabandagala ne Kavuma e Dajje; bwe baali abalwadde!\nYayanjula Katikkiro eyawummula – Omukungu Teruggwamaddu Kavuma.\nNakigalala ekibaluma bulagajavu obuva mu butakwatagana mu kika.\nBanda alina obuvunanyizibwa obw’okutuukiriza nga ayambibwako Kalyango e Buvvi. Wano weyasabira Omutaka Mutesaasira asooke asindike ab’omutuba gwa Banda ewuwe okugonjoola ensonga ezibatawaanya.\nYalagirira eddagala lino:\n1. Emirandira gya makaayi, oluyange lwa kasooli, ebikoola bya ovakedo, ebya mapeera, enzirugaze – ffumba, bwe liggya teekamu “Sweet Pepsi.” = Okulwanyisa Sukaali.\n2. Salasala empuumumpu, ffumba mu mazzi, woza onyweko mpolampola = Okulwanyisa Puleesa.\nYayanjula abataka beyayita ab’aliwo ku mukolo guno:\n1. Omutaka Namuyiba e Kibuye\n2. Omutaka Mwanje e Nnono\n3.Omutaka Sserukulubambaza e Ntolomwe\n4.Omutaka Banda e Nakigalala\n5. Abasigire b’abataka: Ssekulima e Nakyesa, Ssegiriinya e Lubanja, Kavuma e Dajje ne Nkulo e Bwende.\nYategeeza nga Banda bwe yasoomoza olw’okuwulira ebigambo ebimugambibwa n’abiteeka mu nkola era nga ateekateeka abaana okuba abatuuze abalungi ab’omu maaso.\nYategeeza Omutaka Mutesaasira ng’abamu bwe bawummula abaana tebamanyi wakutwala nsonga. Yasaba Omutaka akkirize kino bakisalire amagezi.\nYasiima ab’omutuba gwa Banda olw’okubakyaza.\nYategeeza ow’envubu nga bw’alina emikolo mu kika ky’engo e Buvvi.\nWano n’ayita Omutaka Mutesaasira ayogereko eri Abazirango.\nOMUTAKA MUTESAASIRA – Keeya Tendo Namuyimba II:\nYebaza Banda olw’okukunga Abazzukulu era n’ayaniriza abajja\nYasaba Banda agume atwale obuvunanyizibwa y’etereeze kuba okusoomoza kwe kutufuula abasajja.\nYebaza Ssebanja olw’okuuma olusozi n’omukyala amufumbira n’okumulabirira.\nYalaga essanyu olw’omumbejja Hon. Teopista Nabulya Ssentongo n’okwebaza omwami.\nYaggumiza ebigambo bya meeya: “Kikafuuwe Omuganda okusaka emmere!”\nTuvudde mu kwemanya ffe b’ani.\nYenyamira kuba tw’asuula empisa, ennono! Yasaba buli muzirango y’efumitirize kya bali mwogerako ng’omuzirango!\nYategeeza abamu nga bwe batamanyi mannya gebetisse kyegategeeza. Amannya amazungu ebyago twabimala naye eby’erinnya ly’ekika tetubikwatangako.\nYategeeza ku lukiiko lwa buli Lwamukaaga olusooka mu mwezi.\nYasaba abazirango okwagala ekika kuwerekerwe ebikola.\nTuve mu kw’erimba nti abaguze ettaka tebalikuuma.\nYabasaba bateeketeeke abaana, yebaza abaleeta abaana tubagazise eggwanga awamu n’olulimi lwabwe.\nYebaza abazirango abakulembeze. Era n’asaba abalala bennyigire mu bukulembeze.\nYebaza Meeya okusomesa Omukungu Ssekidde – Ow’ebyettaka mu kika.\nYasaba abazirango bawagire ekika mu nsimbi.\nYasaba Meeya ayambe ku “bursaries”. Mu kyo, Meeya yatuwa “bursary” bbiri (2). Katikkiro yakwasibwa obuvunanyizibwa bwa “bursary”.\nOmutaka Mutesaasira yakuŋŋanganya ku lw’omutuba gwa Banda – ensimbi okuvugirira embalirira y’ekika.(Mw’avamu Emitwalo Ana Mu Etaano – 450,000/-). Yakubiriza Abazirango buli we bakuŋŋaana okw’ekolangamu omulimu baleke ssente mu nsawo eziba ziriteekateeka olukiiko oluddako.\nOmutaka yebaza buli yawaayo. Yaggumiza nti Buganda Bika. Awatali bika, tewali Buganda. Buli muzirango ayigirize abaana ennono.\nYasaba abalenzi bawase, bazaale, bafumbirwe emmere.\nYasaba tukuume ettaka, twagale ebika byaffe, twagazise abaana Buganda.\nYasabira abawala abatalina babeezi bafune, abatalina mirimu bagifune.\nOmutaka yafundikira akubwa ebifaananyi n’abakungu, abakulembeze, ab’ennyiriri mu Mutuba gwa Banda awamu n’abazirango abalala.Yasimba Omuti ogw’ekijukizo, neyebaza Banda olw’ebirabo ebyamuweebwa. Omukolo gw’afundikirwa n’ekyemisana nga Omutaka Banda agabula abagenyi be.\nAbazirango tebajumbira mukolo mu bungi nga bwe b’ali basuubirwa.


By’olina okwegendereza ng’oyambala engoye za Ssekukkulu\nNGA tuli mu nnaku enkulu abantu bangi baategeka dda bye bagenda okwambala naddala ku lunaku lwa Ssekukkulu ng’abagenda okusaba oba abagenda okulya kkaasi nga bwe kitera okubeera.\nNewankubadde ng’abantu abamu bamala kumpi omwaka gwonna nga basonda ssente ezinaabayisa mu nnaku enkulu nga muno nwemuli n’okwambala, abamu batera okwambala ebintu ebitali bituufu oba ebibamalako emirembe ne batanyumirwa lunaku bulungi.\nBino bye bimu ku bintu by’olina okwegendereza ng’oyambala engoye za Ssekukkulu.\nOkusinziira ku Resty Namatovu omukugu mu kwambaza abakyala ku Zibulaatudde Shopping Mall mu Kampala, omukyala asazeewo okwambala gomesi alina kubeera omwegendereza naddala ku langi gy’alonda.\nBw’olonda gomesi nga langi nsirifu, osobola okulonda ekitambaala nga langi eyaka esobole okuggyayo gomesi so nga ate gomesi bw’ebeera ng’eyaka ekitambala kibeere kisirifu era osobole okuvaayo.\nWabula emyaka nagyo ogyegendereza kuba omukyala omukulu yandibadde ayambala langi etayaka nnyo so ng’ate omuto osobola okwambala langi ezaaka oba ezimasaamasa.\nEky’omu bulago kisobola okukwatagana n’ekitambaala n’akasawo akatono ekika kya “Clutch” kuba ke kasinga okunyumira ennyo ku gomesi. Gomesi bw’eba ya bimuli oba ng’erina langi ennyingi, funa langi esingamu obutono gyoba ofaanaganya akasawo.\nGomesi zino zitawaanya abantu okwesiba kyokka ggwe osobola okutungisa gomesi y’ekiteeteeyi (half gomesi) eyanguwa okwambala n’osibirako ekitambaala so nga naawe atawaanyizibwa okusiba ekikooyi munda mu gomesi, osobola okukitunga mu ngeri ya sikaati n’oyambala bwambazi mu kifo ky’okwesiba n’oba n’emirembe ng’oyambadde.\nAbantu abasinga olunaku balutandika na kugenda mu Kkanisa era bw’oba ng’oyagadde okusiba ku kaviiri, kyandibadde kirungi osibe ku nviiri z’omanyi ezinyumira omutwe gwo ate ezitakumalaako mirembe.\nOkugeza bwoba tewamanyiira kusiba buviiri buwanvu kyandibadde kirungi n’otogezaako ku lunaku olwo kuba kaba kajja kukuleetera ebbugumu n’okumalako emirembe oleme kunyumira lunaku bulungi kuba n’abantu abamu obuviiri obuwanvu bubafukuula ensusu.\nEzitasaana mu masinzizo Ggwe omuwala oba omukyala agenda mu Kkanisa, engoye eza siriiti empanvu, ezirina obutimba mu bifo ng’amabeere, mu kiwato ne ku bisambi, n’engoye ennyimpi, tezisaana kugenderamu mu kkanisa.\nKyandibadde kirungi n’oyambala olugoye olusukka amaviivi nga lubikka omubiri, olwo ziri endala n’oziterekera obudde obwakawungeezi ng’ogenda okulya ssente.\nEngoye ezirya ppate zitera nnyo okwettanirwa abakyala ku lunaku lwa Ssekukkulu kyokka bw’oba osazeewo okwambala olugoye bwe lutyo fuba okufuna engatto ezirugenderako nga zino ebiseera ebisinga ziba mpanvu kyokka tofuna lukukwata nnyo oba olulaga ennyo omubiri naddala ng’ogenda mu Kkanisa oleme kwesittaza bantu balala kyokka era osobole okusigala ng’onyumye.\nGgwe atali mulungi mu kutambuza ngatto mpanvu, kyandibadde kirungi n’osigala kw’ezo ze wamanyiira oba n’ofuna ez’ekikondo ekinene ate nga nnyimpi ko weewonye okutambula obubi so nga ate osobola okutambula obulungi mu ngatto ennyimpi.\nOkwekolako ennyo nakwo osobola okukuleka n’olinda olweggulo ng’ogenda okulya ssente.\nMu Kkanisa osobola okukozesa liipusitiiki omusirifu olwo ayaka n’omukozesa olweggulo.\nNewankubadde ebiseera ebisinga abasajja tebatera kolawo nkyukakyuka nnene era ng’abamu batera kweyambalira ssuuti ku lunaku olwo, waliwo ebintu byosobola okwegendereza; Bw’oyambala ‘‘Gentle’’ okugeza essuuti ate toyambalirako ngatto za ‘canvas’ wadde eza fulaati kuba tezigenderako.\nFuna engatto ez’eddiba z’oba oyambala ate teweerabira okukuba ekikalu kuba essaati gy’otokubye kikalu ng’eri mu ssuuti nayo tenyuma.\nBw’oba osazeewo kwambala fulaati ng’engatto ng’okusaba kuwedde osobola okwambalirako jjiini n’omujoozi n’ogenda so nga ate jjiini esobola okugenderako engatto za kanvasi oba engatto z’ekika ekirala kyonna k’ebe eri gy’oyambalidde ku ssuuti naddala engatto ekika kya “mocasines” kuba zino zikola ku ssuuti ne ku jjiini.\nOmusajja ayambadde essuuti n’okuba ekikalu teweerabira kussaamu musipi naddala bw’oba osazeewo kukuba kikalu. Omusipi gwongera ku ngeri gy’onyumamu era olabikira ddala ng’oli wa buvunaanyizibwa era bw’oba n’essaawa y’oku mukono nayo gisibe.\nEnnyambala y’ebitengi ekyase nnyo ensangi zino era bw’oba osazeewo kwambaza baana bitengi fuba okutungisa dizayini ennungi kyokka naawe omuzadde osobola okufaanaganya n’abaana engoye.\nAbaana abawala batera kwambala biteeteeyi nga bbo tebalina nnyo kika kya ngatto kye baboola kyokka ssinga omwambalizaamu sitokisi ayambalireko engatto ezitalaga bigere.


Poliisi erondoola aba boda 2 abaamanya ku ...\nEnsonda mu beebyokwerinda baategeezezza Bukedde nti, bwe baabadde banoonyereza ku masimu g'abatemu baakizudde nga baali batera okwogera n'omuwala eyakolako obwayaaya ewa Nagirinya.\nAmannya ga yaaya wabula ensonda zaagasirikidde olw'ensonga z'ebyokwerinda kyokka ne bategeeza nti bakola kyonna ekisoboka okulaba ng'ababuulira ku nkolagana ye n'abateeberezebwa okutta Nagirinya.\nOluvannyuma lw'okukwata Fortunate Mugisha Ayebare, ekitongole ky'amagye gwe baasooka okukwatira e Kireka.\nKigambibwa nti Nagirinya yali yafunamu obutakkaanya ne mukama we era n'amugoba, kwe kutandika okubeera ne baganda be okuli Berna Nakidde n'abalala.\nMu kiseera kino yaaya akuumirwa ku kitebe kya CMI nga bambega bagezaako okumubuuza ky'amanyi ku kufa kw'eyali mukama we.\nWabula ensonda mu beebyokwerinda zaategeezezza nti nga bwe kyali ku muwala Ayebare, abadde yaakayimbulwa ku kakalu ka poliisi, ne yaaya ono yanditeebwa era n'afuulibwa omujulizi okulumiriza abatemu nti tewannabaawo nnyo bujulizi bwa nkukunala bumulumiriza mu ttemu lino.\n"Omutwe omukulu mu ttemu lino ye Kasolo kyokka buli lwe tumubuuza ekyamuttisa omuwala, awoza kimu nti waliwo munne gwe yali naye mu kkomera e Luzira eyamusomera ddiiru y'okuwamba Nagirinya era n'amuwa n'ekifaananyi kye ng'agamba nti yali atera okutambula ne ssente empya n'enkadde," ensonda bwe zaatugambye.\nKino wabula bagamba nti tekibawugudde kuva ku kunoonyereza ku nsonga ndala eziyinza okuba nga ze zaavuddeko okuttibwa kw'omugenzi.\nZino bagamba nti kuliko ey'emirimu n'omukwano." Ensonga endala ze tutunuulidde kuliko okuzuula mu kitongole kya CIDI omugenzi gye yali akolera oba tebaddeeyo nkaayana za mirimu, oba mu ffamire ya bba we Edgar Gateni n'eya ddereeva gwe yattibwa naye Ronald Kitayimbwa."\nBambega era baategeezezza nti abamu ku be bavunaana okutta Nagirinya okuli; Hussain Kasolo amanyiddwa nga ‘Arsenal', Johnson Lubega eyeeyita ‘Rasta', Hussein Kisekka, amanyiddwa nga ‘Masada' n'abalala, beekwasa kimu nti ssente ze baali basuubira mu Nagirinya, ze zaabaleetera okumutta.\n"Mukama waabwe Kasolo agamba nti, eyabawa ddiiru yabafalaasira nti ssinga Nagirinya ne munne babeera babategedde nga babatta si kulwa nga babalonkoma aboobuyinza ne babakwata," omu ku bambega bwe yagasseeko.\nEbyo nga bikyali awo, bambega bateekateeka okuddamu okukozesa sitatimenti gye baggya ku be baakwata ku by'ettemu lino nga kwe bajja okusinziira okubatwala bagasimbagane n'omulamuzi.\nKino kyaddiridde okutwala Johnson Lubega mu kkooti y'oku City Hall mu Kampala wiiki ewedde kyokka omulamuzi n'agaana okuwulira omusango gwe ng'agamba nti omuntu gwe baali bamuleetedde yali akubiddwa nnyo nga tali mu mbeera nnungi.\nEkyewuunyisa, Kasolo yasooka n'ategeeza nti waliwo omuntu eyali yabatuma okutta Nagirinya, n'abawa ssente akakadde kamu n'ekitundu kyokka naye olwamututte mu kkooti e Makindye, ne yeefuula nti ku by'okutta Nagirinya.\nTewali kya maanyi kyonna era n'ebyemmotoka gye bagamba talina ky'abimanyiiko kuba n'okuvuga takumanyi.\nKino kitegeeza nti Kasolo ne banne bandiba nga baasooka kutulugunyizibwa okukkiriza omusango sinakindi nga waliwo eyabawadde amagezi beefuule kye batali basobole okubakozesa ng'obujulizi.\nOwa bbooda omulala akwatiddwa ku bya Nagirinya


Ng'okulonda kw'abakulembeze mu kibiina kya Justice Forum (JEEMA) kubindabinda. Abantu abaagala okuvuganya Omubaka wa Munisipaali y'e Bugiri era pulezidenti w'ekibiina kino, Asuman Basalirwa beeswanta.\nEggulo omuvubuka Gamba Bukhali yavuddeyo n'ategeeza nga bw'agenda okumuvuganya afuuke omukulembeze w'ekibiina kino kubanga ekisanja kya Basalirwa Kiggwaako mu March era tamusuubira kuddamu kuvuganya.\nOkusinziira ku ssemateeka wa JEEMA omukulembeze talina kusukka bisanja bibiri gye myaka kkumi nga eKya Basalirwa gikwago mu mwezi era Gamba agamba nti mwetegefu okukwata enkasi y'ekibiina okukitwala mu maaso .\nOno y'akulira abavubuka bonna mu kibiina kino era ye mukwanaganya w'abantu bonna abaagala okuvuganyiza ku kaadi ya JEEMA era agamba nti ebisanyizo byonna ebimufuula omukulembeze abirina .\nBweyabadde mu lukiiko lwa Bannamawulire lwe yakubye mu ku kitebe ky'ekibiina e Mengo yalumirizza Basalirwa okuwubisa Bannakibiina ng'ayita mu mwogezi w'ekibiina kino Abdunull Kyamundu ng'abagamba ng'esaawa y'okulonda bwekutagenda kubaawo kyokka nga ssemateeka w'ekibiina amumanyi buluungi .\nGamba Mutabani wa Muhamod Bukhali omu ku batandikawo ekibiina kya JEEMA era agamba nti ekibiina kino mwakulidde okutuusa lweyesowoddeyo okuvuganya ku bukulembeze bw'ekibiina era kimuli mu musaayi .\nOkukyusa obukulembeze mu kibiina kya JEEMA kusuubirwa okubaawo mu mwezi gw'okusatu omwaka guno era abakulembeze ku mitendera gyonna okuviira ddala ku pulesidenti okutuuka ku byalo batandise dda okwesowolayo.\nNnaalongo ku gwe omutima gwange kwe gwasibira- Ssalongo\nBukenya asabye Bannayuganda abali ku mawanga okwegatta


Bukedde Online - Ddiiru ya Kayihura n'omujaasi ku bya Kaweesi yiino\nNamuganza ayongedde okutabula Abasoga, aba...\nSinga teyali Paasita Yiga temwanditegedde:...\nMunnamateeka Ladislaus Rwakafuuzi bwe yatuukiriddwa yategeezezza Bukedde nti omusango baaguggyayo mu kkooti ne batuula (Rwakafuzi), Musisi ne Kayihura era Kayihura n’asasula ssente, ensonga ne bazimalira ebweru wa kkooti n’omusango ne guggalwawo mu June 2017. Kyokka Rwakafuzi yagaanyi okwogera omuwendo gwa ssente Kayihura ze yasasula Musisi. Ensonda zaategeezezza nti Kayihura yasasula Musisi ne looya obukadde 200.\nKayihura ne Kaweesi\nOMUJAASI wa UPDF eyakwatibwa ku by’okutta Felix Kaweesi ayogedde ku ddiiru y’okumusasula ssente eyakolebwa wakati we, Gen Kale Kayihura ne munnamateeka w’omu Kampala.\nMaj. Godfrey Musisi Galabuzi eyaliko mbega mu kitongole ekikettera munda mu ggwanga ekya ISO y’omu ku bantu abaasooka okukwatibwa nga Kaweesi yaakatemulwa nga March 17, 2017 n’aggalirwa e Nalufenya okumala wiiki bbiri.\nKu Lwomukaaga lwa wiiki eno lwe guwera omwaka mulamba bukya Kaweesi atemulwa n’omukuumi we Kenneth Erau ne ddereeva Geoffrey Mambewa okumpi n’amaka ge e Kulambiro.\nAba famire ya Kaweesi bategese okusaba okw’okumujjukira mu maka g’omugenzi e Kitwekyanjovu e Lwengo ku Lwomukaaga.\nMaj. Galabuzi yakwatibwa nga March 23, 2017 ne mukyala we Grace Nankya n’abakozi be okwali Benarld Friday, Stuart Ainebyona ne George William Kimbugwe eyali omupangisa we ne baggalirwa e Nalufenya ku misango gy’okutta Kaweesi.\nWabula bwe yayimbulwa, Musisi yafuna munnamateeka Ladislaus Rwakafuzi n’awawaabira Kayihura olwa poliisi okumutulugunya nga bamukaka alumirize abadde minisita w’obutebenkevu Lt. Gen. Henry Tumukunde nti ye yamutuma (Musisi) okutta Kaweesi.\nMusisi nga mutuuze w'e Namugongo - Bulooli yatwala Kayihura mu kkooti oluvannyuma lw’okuyimbulwa e Nalufenya ng’agamba nti bwe yatuuka e Nalufenya abaserikale nga bakolera ku biragiro bya Kayihura, Nixon Agasirwe n’abalala ne bamulutugunya.\nAgamba nti baamulagira akkirize eby’okutta Kaweesi era alumirize Tumukunde nti, yamusasula obukadde 50 okutemula Kaweesi. Kyokka bwe yagaana ne bongera okumutulugunya.\nMunnamateeka Ladislaus Rwakafuuzi bwe yatuukiriddwa yategeezezza Bukedde nti omusango baaguggyayo mu kkooti ne batuula (Rwakafuzi), Musisi ne Kayihura era Kayihura n’asasula ssente, ensonga ne bazimalira ebweru wa kkooti n’omusango ne guggalwawo mu June 2017.\nKyokka Rwakafuzi yagaanyi okwogera omuwendo gwa ssente Kayihura ze yasasula Musisi.\nEnsonda zaategeezezza nti Kayihura yasasula Musisi ne looya obukadde 200.\n“Kayihura yasasula Musisi ne fayiro y’omusango ne tugiggalawo. Kyokka tekiraga buvunaanyizibwa okwogera ssente ezaasasulwa", Rwakafuuzi bwe yagambye.\nGalabuzi Lweyaleetebwa mu kooti e Nakawa ng'aggyiddwa e Nalufeenya.\nKyokka Musisi yategeezezza Bukedde nti kituufu baasisinkana era bakkaanya ne Kayihura okuggya omusango mu kkooti. Kyokka ensonga tezaggwa kubanga yasaba obukadde 800 ate ng’oludda lwa Kayihura lwagala kusasula 100 zokka.\nN’agattako nti omusango gwe yawawaabira Kayihura gukyaliyo mu kkooti kubanga tasasulwanga.\nYagambye nti ebigambo bya ssente kata bibatabule bwe byasasaanyizibwa omu ku bannyina gw’ataayogedde mannya ng’agamba nti, “nnafuna ssente okuva ewa Kayihura.”\n“Enteeseganya Rwakafuuzi z’ayogerako, twazigendamu era nasaba bannamateeka ba Kahiyura obukadde 800 bo nga baagala kunsasula 100 ne mbigaana” Musisi bwe yategeezezza.\nN’agattako nti ayogeraganya ne balooya ba Kayihura basse mu buwandiike obukwakkulizo obulala okuli okusazaamu omusango omujingirire gwe banteekako ogw’okutta omuntu; obutaddayo kunteekako misango mijingirire.\nN’agamba nti obukadde 800 abaliramu n’endala ezirina okumuliyirirwa bwe yakwatibwa ku musango omulala n’aggalirwa ku Jinja Road ne ku CPS ne bamutulugunya n’atuuka ku kye yayise okuzirika emirundi esatu.\nKAYIHURA MMUFIIRAKO - MAJ. MUSISI\nMusisi yategeezezza Bukedde nti ye omusango taguggalangawo era gugenda mu maaso kuba anoonya bwenkanya kw'ebyo Kayihura by’azze amuyisaamu ku misango egitaliiyo ne kye yayise okumuwaliriza alumirize Tumukunde nti yali amusasudde obukadde 50 okutta Kaweesi ekitaali kituufu.\nYannyonnyodde nti bwe yali e Nalufenya, Kayihura yasooka n’amusindikira ekibinja ky'abasajja be okuli Abbey Kitagenda, Siraje Minaana ne Miramira abagambibwa okutulugunya Meeya w’e Kamwenge Geoffrey Byamukama ne bamubuulira nga Kayihura bw’amulagidde alumirize Tumukunde nti yali amuwadde obukadde 50 atemule Kaweesi wabula n’agaana.\nYannyonnyodde nti Kayihura oluvannyuma yeesitula ye kennyini n’agenda e Nalufenya n'amusisinkana maaso ku maaso ng’ayagala alumirize Tumukunde nti yamuwa ssente okutta Kaweesi n'agaana.\n“Ogwo gwe murundi ogwasembayo okusisinkana Kayihura maaso ku maaso”, bwe yagambye.\nAyongerako nti yatandika obuteesiga Rwakafuuzi bwe yamusendasenda akkirize ssente ye Musisi z’alaba nti zibulako, yasalawo okufuna looya omulala, George Muhangi okuva mu kkampuni ya bannamateeka aba Kafeero and Co. Advocates, mu kiseera kino ali mu musango guno.\nYagambye nti okuwoza okwasooka kwaliwo mu December 2017 ne January w’omwaka guno ku Tweed Towers mu maaso g’omulamuzi Margaret Oumo era nga yabawa olwa March 15, 2018 okutuula balabe oba bakkaanya, bwe balemwa omusango gugenda mu maaso.\nMuka Musisi, Grace Nankya eyasangiddwa mu maka gaabwe e Namugongo yategeezezza nti, emisango gye baawawaabira Kayihura gikyaliwo era gigenda mu maaso. Era baggulawo n’omusango omulala mu kibiina ky’eddembe ly'obuntu nagwo gukyaliwo.\n“Bwe baali batukwata okututwala e Nalufenya waliwo ebintu byaffe poliisi bye yatwala okuli ebyapa bisatu ne laptop ssatu”, Nankya bwe yagambye.\nEbirara ebyatwalibwa kuliko amasimu mwenda nga kuliko ezange nnya ze nnali nkozesa ku Mobile money.\nEza Musisi essimu ssatu n’ez'abaana. Baatwala ebiwandiiko engoye, engatto n’ebirala nga byatwalibwa Johnson Olal Dale eyakulembera okutukwata.\nBukedde teyasobodde kwogera ne Kayihura wadde balooya be ku nsonga eno.


Bukedde Online - Ezo ssente ze twamubbyeko twabadde twesasula - malaaya\nEzo ssente ze twamubbyeko twabadde twesasula - malaaya\nSsente za ‘Welfare’ ze tuzze tutereka tuzigabana...\nAbawala beyajje mu bbala bamukubye kalifoomu\nNamuddu ne Nassolo ku poliisi.\nABAWALA Sharon Namuddu ne Hildah Nassolo poliisi ebakutte. Kigambibwa nti baakubye Asuman Lukwago kalifoomu ne bamunyagako 1,000,000/- n’essimu bbiri kyokka bwe baabakutte baabasanze ne 490,000/- ne layini za Lukwago.\nLukwago yategeezezza nti abawala bano yasooka kubasisinkana ku Nyondo Pub e Najjanankumbi n’abagulira ebyokunywa ne bawaanyisiganya nnamba za ssimu.\nBazzeemu okusisinkana ku Comrades Pub e Makindye. Bwe baavudde wano ne bagenda ku Amnesia n’oluvannyuma ne boolekera awaka e Bunnamwaya okwesanyusaamu. Namuddu yamulese mu ddiiro n’agenda okwebaka kyokka yagenze okudda engulu ng’omuwala amubbye.\nYaddukidde ku poliisi y’omu Kikumbi n’amug-gulako omusango gw’obubbi ku fayiiro SD: 02/29/12/2015. Namuddu yakkirizza okubba ssente n’asaba okumusonyiwa kyokka n’agamba nti yabadde yeesasula. Baabakwatidde Kibiri Masajja gye baabadde beekwese\nmalaaya, bbaala, kalifoomu


Omubaka Robert Kyagulanyi Ayanukudde Presidenti Museveni | Dembe FM 90.4\nOmubaka Robert Kyagulanyi Ayanukudde Presidenti Museveni\nBya Kyeyune Moses\nOmubaka wa Kyadondo East omugya, Robert Kagulanyi Sentamu amanyiddwa nga Bobi Wine ayanukudde omukulembeze we gwanga, Yoweri Museveni eyayogedde ku kulonda kwabwe okwali okwe bbugumu okujuza ekifo kyomubaka kino, mu palamenti.\nKyagulanyi aliko ekiwandiiko kyafulumizza ekyebigambo 2,128 mwatadde obubaka bwe ngayanukula President Museveni gwagambye nti alemereddwa okumanya ebizibu bye gwanga oluvanyuma lwemyaka 30 gyafugidde Uganda.\nKino kyadiridde ebbaluwa ya Presidenti Museveni eyafulumya nga 10 July, 2017 omwabadde ensonga eziwerako, nga kyekubiira wabamawulire mu kalulu kano, obufunda bwendowooza nebiralala, ngebimu ku byabavirako NRM okuwangulwa.\nKati ku nsonga zabamawulire, omubaka Kyagulanyi agambye nti kimanyikiddwa bulungi nti government yesinga okwogerwako nokuwndikibwako obulungi.\nKukye ndowooza zabantu, Bobi Wine ategezezza nti kikyamu nnyo, okugerageranya endowooza zabantu be nsangi zino naddala abavubuka ku ndowooza za NRM nebyo byekirizaamu.\nAgambye nti era ssi kirungi okutwala ebyo NRA oba NRM byekirizaamu nti byebituufu, songa nabavubuka bandiwereddwa omukisa okuwa endowooza zaabwe.\nOmubaka Kyagulanyi era ategezezza nti abakulembeze ba NRM bataddewo oluwonko nabantu bebakulembera, ekintu ekyobulabe.\nWabula Bobie Wine asoose kwebaza President Museveni olwokumuyizayoza okutuuka ku buwanguzi oluvanyuma lwokulonda okwaggwa.\nTegezezza nti kino ssi kituufu, nti yawangula wabula abantu be aba wansi bebawangula.\nWano watandikidde nayogera ku bbula lyemirimu, enguzi nobumenyi bwamateeka obweyongedde mu gwanga, abakulembeze okwesamba abantu baabwe ababalonda.\nAgambye nti abantu bangi mu gwanga abatali bulungi era abawulira obubi nga naye bweyali mu mwaka gwa 1981, waddenga tebalina mundu naye ssi basanyufu.\nBino byebimu ku bigambo ebingi ebibadde mu kiwandiiko kyomubaka Robert Kyagulanyi.


EKYAMA KY'OKUKULA OKUYITA MU\nMu mwaka 1960 owooluganda Andrew omusajja eyava mu Holland, ng'ali mu motoka ye eya VW, yakukusa ekitereke ekyalimu Bayibuli n'aziyingiza mu Romania era n'ayita ku basirikale abakoministi. Yanoonyako mu wooteri era n'atandika n'okusaba Katonda amukulembere amutuuse ku kibiina ekituufu eky'Abakristayo abajja okukozesa obulungi ebitabo bya Bayibuli ezo.\nKu nkomerero ya wiiki yagenda eri omuwandiisi wa wooteri era n'amubuuza ekifo w'asobola okusanga ekkanisa. Omuwandiisi oyo yamutunuulira ng'amwewuunya era n'amuddamu nti, "Abantu abo naawe okimanyi nti teturina bangi. Ng'oggyeko ekyo, tosobola kutegeera lulimi lwe boogera."\nAndrew n'amuddamu nti, "Tokimanyi nti Abakristayo boogera olulimi olw'ensi yonna."\n"Lulimi ki olwo?"\n"Luyitibwa (Agape) Kwagala."\nOmuwandiisi yali takiwuliranga nako na ye Andrew yamukakasa nti, "Lwe lulimi olusingira ddala okuba olulungi mu nsi yonna."\nAndrew yasobola okutegeera ebifo by'amakanisa bingi era n'ateekateeka okusisinkana n'abakulembeze era n'abawandiisi ab'eddiini ezo. Eky'omukisa omubi, Andrew awamu n'abantu baali bamanyi ennimi nnyigi eza Balaaya ze baali boogera naye tebaalina lulimi lubagatta. N'olw'ekyo buli omu yatunulanga butunuzi ku munne. Andrew yali atambudde olugendo oluwanvu olwalimu obuzibu nga yeetisse omugugu gwe ogw'omuwendo, naye tewali ngeri esobola okumutegeeza obanga abantu bano baali basajja bakristayo abooluganda ab'amazima oba baali ba mbega ba Gavumenti.\nEky'enkomerero, Andrew yalaba Bayibuli eri mu lulimi Oluromaniya ng'eri mu mmeza mu offisi. Andrew yakwata mu nsawo ye era n'aggyayo Bayibuli ey'olulimi oluddaaki. Yabikkula mu 1 Abakkolinso 16:20 era n'aggyayo Bayibuli n'agibalaga ng'asonze olunywe ku lunyiriri olwo, bonna baasobola okugiteegera. Mu kiseera ekyo amaaso gaabwe bonna ne gajjako essanyu. Nabo ne babikkula mu ssuula y'emu mu Bayibuli zaabwe ezaali mu lulimi Oluromaniya ne basoma nti; "Abooluganda bonna babalamusizza. Mulamusagane mu ngeri eraga nti mwagalana."\nAbasajja ne Andrew ne baseka. Omu ku bo n'abikkula Bayibuli mu Ngero 25:25. Ne Andrew naye n'abikkula Bayibuli olunyiriri olwo n'asoma nti; "Ng'amazzi amannyogovu bwe gaba eri emmeme erumwa ennyota, Ebigambo ebirungi ebiva mu nsi eyeewala bwe biba bwe bityo."\nAbasajja bano baamala essaawa nnamba n'ekitundu nga banyumya era nga bagabana ebigambo okuva mu Byawandiikibwa Ebitukuvu. Baali basanyufu nnyo mu kutabagana kuno, newankubadde nga obuzaale bwabwe tebwali bumu. Baaseka okutuusa n'amaaso bwe gajula amaziga.\nAndrew yakitegera nti yali asanze baganda be. Olwo nno Andrew n'abalaga omugugu gwe ogwa Bayibuli, era olwo abaromaniya ne basanyuka nnyo era ne bamugwa mu kifuba emirundi mingi.\nAkawungezi ako mu wooteri, omuwandiisi yasemberera Andrew n'amugamba nti; "Nnanoonyeza ekigambo "Agape" mu kitabo ekivvunula amakulu g'ekigambo. Naye si linnya lya lulimi. Kino kigambo kya Luyonaani ekitegeeza okwagala."\nAndrew n'amuddamu n'amugamba nti; "Ky'ekyo. Akawungeezi ka leero konna mbadde nga njogera mu lulimi olwo."\nNawe omaze okuzuula olulimi luno olulungi. Mu Mulagirizi ono ojja kuyiga engeri Katonda gy'asobola okutugatta awamu ffenna mu luganda lwe olunene olw'okwagala.\n1. EKKANISA YATONDEBWAWO LWA KUKUNG'ANA AWAMU\nYesu yatekawo ekkanisa olw'okuyamba obwetaavu obusooka obw'omuntu obw'okukuzibwa era n'okuwagirwa. Abantu ffenna tulina ebyetaago. Era bino ekkanisa by'ekolako. Ky'ekifo we tukung'anira era ne tuyambagana. Ebyawandiikibwa bitulaga ekkanisa ey'Abatume ey'amaanyi omwali abasajja n'abakazi mu kussa ekimu okw'essanyu era eyagaziwa n'etuuka eri Omuyinza w'Ebintu byonna, agamba bwati;\n"Kye twalaba era kye twawulira, kye tubategeeza, nammwe mulyoke mutwegatteko mu KUSSA EKIMU ne Kitaffe era n'Omwana we Yesu Kristo. Era kino tubiwandiika, ESSANYU LYAFFE LIRYOKE LITUUKIRIRE." - 1 Yokana 1:3,4.\nAbantu abalina emitima egyegasse awamu okuyita mu kukolagana ne Yesu era n'okukolagana na buli kinnomu kuleeta essanyu erijjulidde ddala. Bonna nga bogeera olulimi lumu, olulimi olw'okwagalana.\nAbakristayo baafuuka ekitundu eky'olulyo lw'abantu olugazi. Baafuuka abooluganda n'ebannyina mu Kristo kubanga bonna balina Omwoyo og'okwagalana. Gye bakoma okuba abegaffu mu kukkiriza, gye bakoma okubeera Abakristayo ab'amannyi. Abantu b'amakanisa agatekebwawo Abatume ba Yesu baali beegasse wamu olw'okukkiriza kwabwe okutaalimu njawukana mu kwagala kwabwe eri Katonda, n'okwagala kwabwe okumuweereza, era n'olw'okubuulira ekisa kye eri ensi. Oluganda luno olw'okumpi olw'okussa ekimu ye yali ensonga lwaki ekkanisa entono etaalina maanyi eyali eyigganyizibwa yavvuunika ensi.\n2. EKKANISA KRISTO GYE YATEEKAWO\nKristo alina ekkanisa? Oba ekirowoozo kyonna eky'enteekateeka y'eddiini kuvvumbula kwa muntu? Yesu addamu bwati;\n"Nange ndizimba ekkanisa yange ku lwazi luno, so n'emiryango gy'emagombe tegirigiyinza." - Matayo 16:18.\nYesu lwe lwazi olwesigamwako, ejjinja ery'oku nsonda, ery'ekkanisa ye.\nKibiina ki ekyakola ekitundu eky'omusingi?\n"Kubanga mwazimbibwa ku musingi be Batume ne bannabbi, Kristo Yesu yennyini bwali ejjinja eddene ey'oku nsonda." - Abaefeso 2:20.\nEnjiri bwe yabuulirwa, Mukama kiki kye yakola?\n"Mukama N'ABONGERANGAKO bulijjo abaali balokoka." - Ebikolwa 2:47.\nYesu bwe yateekawo ekkanisa ye yasuubiza nti, "emiryango egy'emagombe tegigenda kugiwangula" (Matayo 16:18), era ekyaliwo. Erina abalabe ab'amaanyi bangi - okuva ku bafuzi Abaruumi okutuuka ku bwa nnakyemalira obukomunisiti-omusaayi ogw'abajulizi baayo gugireetera buleetezi kweyongera kuba na maanyi. Omukristayo omu bwe yayokebwanga omuliro oba n'asuulibwa mu mpologoma, abalala bangi baagolokokanga ne batwala ekifo kye. Abatakkiriza bakoze ekitundu kyabwe okuggyawo ekkanisa, y'Abakristayo. Naye amazima g'obukristayo googeera kinene nnyo okusinga bwe kyali kibadde mu mulembe gwaffe guno ogw'ensi ogwa sayansi.\nOkusomooza okumu okukyasingidde ddala obunene kwajja mangu ddala ekkanisa bwe yakkirizibwa ng'eddiini enkulu ey'eggwanga ey'obwakabaka bwa Abaruumi. Ekkanisa yakula n'efuna omukisa ate oluvannyuma ekyavaamu n'eyonnoonebwa. Mu myaka egy'ekizikiza yalabika ng'efude mu by'Omwoyo. Naye buli kiseera Mukama yakuumanga ensigo ey'obuzira era n'abakkiriza abeesigwa abo mu kiseera eky'obutafaayo oba ekizibu abaayakayakananga ng'emmunyenye mu kiro ekitaliiko mwezi.\nEnkolagana ye kkanisa ne Kristo, Omutume Paulo agigerageranya n'omusajja omufumbo bw'alabirira bw'akuuma enkolagana ye ne mukazi we (Abaefezo 5:23-25). Ekkanisa maka g'abantu, nga buli muntu alina oluganda ne muntu munne ow'amaka ago era ng'akola olw'obulungi bwa munne (Abaefeso 2:19).\nOmutume Paulo, era alaga ekkanisa nga omubiri omulamu nga gulina omutwe gwagwo nga ye Yesu Kristo yennyini (Bakolosayi 1:18).\nBwe tubatizibwa tukakasa okukkiriza kwaffe mu Kristo era ne tufuuka ekitundu ku mubiri gwa Kristo, y'ekkanisa ye.\n"Bwe tutyo nafe ffena TWABATIZIBWA Mwoyo omu, NE TUFUUKA OMUBIRI GUMU, era ffena twafuuna Mwoyo omu." - 1 Abakolinso 12:13.\nEkitabo kya Kubukkulirwa kiwa ekifaananyi Yesu eyazuukira ng'atambulira mu makanisa ng'agirabirira (Kubukkulirwa 1:20,12,13). Kristo talekanga bantu be era tagenda kukikola.\n3. EKKANISA ERINA EKIGENDERERWA\nEri Abakristayo kikulu nnyo okukung'ana mu kkanisa. Okukkiriza kwaffe okukula nga kulamu twetagga okuzzibwamu amannyi okw'abantu abalala. Ekkanisa erina emirimu emirala esatu emikulu okukola,\n(1) Ekkanisa ekuuma amazima. Nga "empagi n'omusingi eby'amazima" (1 Timosewo 3:15), ekkanisa ewanirira era n'erwanirira amazima ga Katonda mu maaso g'ensi. Twetagga okuweebwa amagezi ag'awamu okuva mu bakkiriza abalala okutuyamba okulaba amazima agetaagibwa okuva mu Byawandiikibwa Ebikutuvu.\n(2) Ekkanisa kyakulabirako eky'ebyo ekisa kya Katonda kye kisobola okukolera aboonoonyi. Okukyusibwa Kristo kw'akoze mu bulamu bw'abakkiriza kiwa obujulirwa ku Katonda eyatuyita "okuyingira mu kutangaala kwe okw'ekitalo" (1 Petero 2:9).\n(3) Abantu ba Katonda be bajulirwa be eri ensi eri mu bwetaavu. Nga tannaba kuddayo mu ggulu Yesu yasuubiza abayigirizwa be nti,\n"Naye muliweebwa amaanyi, Omwoyo Omutukuvu bwalimala okujja ku mmwe, nammwe munaabanga bajulirwa bange mu Yerusaalemu ne mu Buyadaaya ne mu Samaliya, n'okutuuka ku nkomerero y'ensi." - Bikolwa 1:8.\nMukisa munnene ekkanisa okutwala obubaka obw'okwagala obw'ekisa kya Katonda mu nsi.\n4. EKKANISA OKUTEEKEBWATEEKEBWA OLW'OKUFUNA AMAANYI\nEkkanisa Kristo gye yateekawo yalina enteekateeka etegerekeka. Omuntu yali asobola okubeera mu yo, oba okuggyibwamu, obutabeera muntu wa kkanisa (Matayo 18:15-18). Ekkanisa ya Katonda yateekangawo abakulembeze era yalina ekitebe ekikulu eky'ensi yonna era n'ebifo ebya bulijjo awakung'anirwa (Bikolwa 8:14; 14:23; 15:2; 1 Timosewo 3:1-13). Abantu bwe baabatizibwanga beegattanga ku kibiina ekiteekateeke (Bikolwa 2:41 ne 47).\nEkkanisa ebeerawo olwa buli muntu okuzzamu munne amanyi.\n"Tussenga Omwoyo ku kukubiriza bannaffe okwagalana n'okukola ebikolwa ebirungi. Tuleme kugayaaliriranga nkung'ana zaffe, ng'abamu bwe bakola. NAYE BULI OMU AGUMYE MUNNE, naddala nga bwe mulaba nti olunaku lwa Mukama lunatera okutuuka." - Abebbulaniya 10:24, 25.\nKino ky'ekigendererwa ekikulu kyenyini ekibiina ky'ekkanisa ennamu ky'ekola. Abantu b'ekkanisa buli kinnomu azimba okukkiriza kwa munne, era buli omu n'azzaamu munne amaanyi. Katonda yateekateeka ekkanisa ye olw'okuzzamu amaanyi abantu ba Katonda era n'okuweereza ensi. Bwe tubeera awamu tusobola okukola kinene okusinga abantu kinnomu ng'ate tweyawuddeyawude. Twala eky'okulabirako kimu; eky'ekkanisa eya Seventh-Day Adventist. Tukola omulimu omugazi ogw'amalwaliiro okwetoloola ensi yonna - okutandikira mu motoka ez'eby'obulamu mu kibuga munda okutuuka ku bulwaliro obutono obuli ewala ennyo mu bizinga by'amambuka ga Pacific. Amasomero gaffe gasomesezza abavubuka emitwalo ne mitwalo okumanya obulamu obusingako obulungi mu Kristo okuva mu University ya Loma Linda, abatandiikiriza okusimbuliza emitima okutuuka ku busomero obutono obusaasaanye mu nda mu Afrika. Tuddukanya omulimu ogw'okuddukirira abagude mu njala era ne mu bizibu okuyita mu ADRA. Amakanisa aga bulijjo gayamba okwambaza era n'okuliisa abaavu n'abatalina mayumba mu nkumi ne nkumi mu Community Centers. Era ebibiina by'Abadventisti abakkiriza babuulira obubaka obw'obulokozi mu nsi ezissuka 200. Ekibiina ekiteeketeeke kyokka eky'abakristayo abewaddeyo be basobola okukola omulimu guno omugazi ogw'ensi yonna.\nKristo awamu n'Abatume baagerageranya ekkanisa n'omubiri era ne bakiraga nti ebitundu byonna eby'omubiri byetaagibwa (1 Abakolinso 12:21-28). Ebitundu byonna eby'omubiri tebifaanagana, naye byonna bikulu era byonna biteekwa okukolera awamu mu kukkiriziganya. Singa eriiso liggyiddwa ku mubiri teguyinza kulaba. Omukono bwe gutemebwa okuva mu mubiri guba nga tegukyalina mugaso. Si nsonga oba tuli liiso oba mukono oba ngalo, tetusobola kubeera ba mugaso singa tubeerawo ffeka. Bwe tubeera mu kkanisa, nga twegasse ku bitundu ebirala eby'omubiri, ng'abakristayo kituwa amaanyi.\n5. ESSANYU ERY'OKUSINZA\nMu nda mu mitima gyaffe mulimu okwegomba okusinga Katonda, era okwegomba okwo tekuyinza kuggwaawo okujjako nga kulagiddwa. Omuwandiisi wa Zabbuli kiki kye yawuulira bwe yalowooza ku kugenda mu kifo eky'okusinza?\n"NASANYUKA bwe bang'amba 'Nti tugende mu nnyumba ya MUKAMA." - Zabbuli 122:1.\nOkuyimba kulina kitundu ki kye kukola mu kusinza okw'awamu?\n"Muweereze Mukama n'essanyu, mujje mu maaso ge nga muyimba." - Zabbuli 100:2.\nBayibuli etutegeeza nti okuwaayo ebirabo nakyo kitundu kirungi mu kusinza Katonda.\n"Mumuwe Mukama ekitiibwa ekigwanira erinnya lye. Muleete Ssaddaaka, mujje mu mpya ze. Kale mumusinze MUKAMA mu bulungi obw'obutukuvu." - Zabbuli 96:8-9.\nOkusaba nakyo kitundu kikulu mu kusinza okw'abantu bonna.\n"Mujje tumusinze, tumuvuunamire, tufukamire mu maaso ga MUKAMA omutonzi waffe." - Zabbuli 95:6.\nOkuyiga ebyawandiikibwa ebitukuvu n'okubuulirwa gwe mutima gw'okusinza mu Ndagaana Empya. Okutandika n'okubuulira kwa Petero ku lunaku olwa Pentekonte okuli mu Bikolwa essuula 2, era n'okuva mu kiseera eky'okuzza obuggya okwa Abaprotestante n'okutuusa ku kiseera kye tulimu, okudda obuggya kwonna okw'amaanyi okw'eddiini kwesigamizibwa ku kubuulira okuva mu Bayibuli. Lwaki? "Kubanga ekigambo kya Katonda kiramu era kikozi kisala okusinga ekitala eky'obwogi obubiri" (Abebbulaniya 4:12-13).\n6. EKITUUFU KU KKANISA KIRUWA?\nAbantu abamu bakaayana nti ekkanisa ejjudde abantu aboonoonyi. Ekyo Henry Ward Beecher kye yayogera kituufu, yagamba bwati; "Ekkanisa si ky'ekifo eky'okulaga Abakristayo ab'enjawulo abalungi naye ly'essomero ery'okuyigiriza aboonoonyi."\nOlw'okubanga kuffe ffena tekuli muntu mutuukirivu, n'ekkanisa tesobola kubeera ntuukirivu. Mu lumu ku ngero ze, Yesu yatujjukiza nti omuddo gukulira wamu ne ng'ano (Matayo 13:24-30). Bwe tusoma ebbaluwa za Paulo mu Ndagaano Empya, tukizuula nti ekkanisa y'omu kiseera eky'Abatume yalina ebizibu. Era n'ekkanisa ey'omu kiseera kya leero erina ebisobyo nkumu. Naye nsaba okujjukira nti tewali kkanisa erina ebisobyo esobola okuzikkiriza oba okutabulatabula Ejjinja Ekkulu Ery'okunsonda ery'ekkanisa - ye Yesu Kristo yennyini. N'olw'ekyo mu makanisa gaffe agatali matuukirivu tuteekwa okutuunuulira omulokozi waffe atuweereza. Newankubadde ng'ekkanisa erina ebisobyo ekkanisa yiye, n'olw'ekyo tunuulira Kristo.\n"KRISTO YAYAGALA EKKANISA NE YEEWAAYO KU LWAYO; alyoke agitukuze ng'amaze okugirongoosa n'okuginaaza n'amazzi mu kigambo, alyoke agyeretere ye yennyini ekkanisa ey'ekitiibwa nga terina bbala newankubadde kyonna ekifaanana nga bino, naye ebeere entukuvu, eteriiko bulema." - Abeefeso 5:25-27.\nEkkanisa kintu kikulu nnyo eky'enkaniddewo eri Kristo kyeyava "yeewaayo ku lwayo" bwe yafa ku lwa buli kinnomu ku ffe era ne ku lwe kkanisa yonna awamu. N'olw'ekyo abantu b'ekkanisa bateekwa okuba ab'omuwendo gy'oli. Naawe oli kitundu eky'omubiri gwa Kristo?\n7. OKUNOONYA EKKANISA\nKristo alina okukkiriza okutuufu kwa mirundi emeka mu nsi?\n"Omubiri guli gumu, ne Mwoyo omu,\nMukama ali omu, n'okukkiriza kumu, n'okubatizibwa kumu." - Abeefeso 4:4,5.\nOkuva nga Yesu bw'alina "okukkiriza okumu" okutuufu tusobola tutya okutegeera nti kwe kuno? Yesu atuwa ekisumuluzo kino nti;\n"Buli ayagala okukola Katonda by'ayagala alitegeera oba nga bye njigiriza biva wa Katonda, oba byange ku bwange." - Yokana 7:17. (Soma ne Yokana 8:31,32.)\nBwe twewaayo okukola Katonda by'ayagala, ajja kutuyamba okulaba oba ng'okuyigiriza kwava eri Katonda oba kwava mu bulombolombo bw'abantu. Ekisumuluzo ekikulu ng'onoonya ekkanisa kwe kwetegereza enkolagana yaayo: y'ekkanisa n'Ekigambo kya Katonda. Okussa ekimu okw'amazima kwesigamizibwa ku byawandiikibwa so si ku mukulembeze yadde si ku bukulu bwa kkanisa.\nWeeyongere okugenda ng'ozuula mu by'okuyiga ebya Omulagirizi ono, tambulira mu musana Katonda gw'akubbikkulira okuva mu Bayibuli, era ajja kukubikkuilra okwagala kwe gy'oli, Omukristayo akula ye muntu aggulawo omutima gwe n'ebirowoozo bye okukkiriza amazima ga Katonda nga bw'agamubikkulidde okuva mu kigambo kye.


Bukedde Online - Wenger akitadde! Akkirizza okuva mu Arsenal\nMuseveni ayise ttiimu ya Commonwealth ku...\nHippos ewandudde South Sudan n'egwa ku Cameroon...\nNNANNYINI wa Arsenal, Stan Kroenke ategeezezza nga bw’agenda okulangirira omutendesi omuggya bunnambiro oluvannyuma lwa Arsene Wenger, okulangirira nga bw’akoma sizoni eno okutendeka Arsenal.\nKu makya g’eggulo (Lwakutaano) ku ssaawa 5:30 e Kampala, Wenger, ku mukutu gwa Arsenal yalangiridde nga bw’agenda okukoma sizoni eno okutendeka ttiimu, gy’agamba nti gy’abadde asinga okwagala mu bulamu bwe.\nEBIGAMBO BYA WENGER EBISIIBULA;\nOluvannyuma lw’okwekkeneenya buli kimu n’enkiiko ezitudde, nzikkiriza nti kano ke kaseera akatuufu akw’okuva ku butendesi bwa Arsenal. Ndi musanyufu nnyo olw’omukisa gwe nafuna okutendeka ttiimu eno n’ebirungi enkuyanja ebitagenda kunva ku mutima. Ttiimu eno ngissaamu nnyo ekitiibwa.\nNjagala okwebaza bakozi bannange, abazannyi, badayirekita n’abawagizi abaafuula ttiimu eno ey’enjawulo. Nkubiriza abawagizi baffe okuyimirira emabega wa ttiimu yaffe emaleko sizoni ng’eri waggulu. Mwenna abaagala Arsenal, mulwaniririre nnyo ekitiibwa kyayo. Obwagazi bwange eri Arsenal tebuliggwaawo.\nNANNYINI TTIIMU KY’AGAMBA\nStan Kroenke yalaze okunyolwa olwa Wenger okugenda n’agamba nti, “Kano ke kaseera akasinga okuba ak’omutawaana mu bulamu bwaffe bukya tuyingira emizannyo. Nnina ttiimu nnyingi mu mizannyo egy’enjawulo naye mbadde sifunanga ku ncukwe bw’eti.\nEmu ku nsonga lwaki nasalawo okugula Arsenal yali ya Wenger. Engeri gy’akwatamu ttiimu ku kisaawe n’ebweru waakyo yeesiimisa. Tugenda kukola ekisoboka tufune omutendesi omuggya mu bwangu tusobole okukuuma erinnya lyaffe.”\nEBITONOTONO KU WENGER\nYajja mu Arsenal mu 1996/97Alina Premier 3 nga 1\nAwangudde FA Cup 7.\nAsisinkanye ttiimu 124 ng’ali mu Arsenal.\nTtiimu 5 zokka ze zimulemye okuwangulako Fiorentina, PAOK, PSG, Port Vale ne Rotherham.\nTawanguddeko ku Champions League okuggyako okutuuka ku fayinolo mu 2006.\nAtendese emipiira gya Premier 823, awanguddeko 473, agudde amaliri 199, bamukubye 151.\nAlina omwana omu nga muwala.


Bukedde Online - Lukwago akyesimbye mu Sematimba\nAboobugaali banoonya obukadde 194\nBawunze bwe bakabatemye ku agambibwa okuwambibwa nti tebamulina...\nAkasattiro! Essomero likutte omuliro, abasomesa bazirise\nAbaserikale ba Reserve Force bakomekkerezza emirimu gyabwe ne...\nLukwago akyesimbye mu Sematimba\nAbawagizi ba Mutuluuza 100 basaze eddiiro\nKkooti egobye ogwa Sekikubo\nAdded 15th November 2010\nâ€œMbyetegerezzaÂ tebikakasibwanga kakiiko ka Byanjigiriza (National Council for Higher Education). Ssematimba agenda kusazibwamu nga kkooti bwe yakola Abdul Nadduli owâ€™e Luweero â€, Lukwago bwe yagambye.\nYategeezezza nti obujulizi bwâ€™alina bukwatagana ne bye yalabye kuÂ fayiro yâ€™obuyigi\nYategeezezza nti obujulizi bwâ€™alina bukwatagana ne bye yalabye kuÂ fayiro yâ€™obuyigirize bwaÂ Ssematimba eriko ebbaluwa ya siniya eyokuna gye yafuna e Kings CollegeÂ Â Buddo mu 1978 ne Dipuloma .\nâ€œKyokka Dipuloma mu byeddiini, SsematimbaÂ yagikolera mu Amerika mu ttendekero lya International College of Excellency mu 1988.\nEbbaluwaÂ teraga bbanga lye yamala ngâ€™asoma dipuloma era akakiiko kâ€™Ebyenjigiriza tekannaba kukakasa ttendekero lino oba ebbaluwa eyo yenkanankana ne S6â€,Â Lukwago bwe yagambye.\nNâ€™agamba nti mu 2006,Â akakiiko kâ€™ebyenjigiriza kakkiriza Ssematimba okwewandiisa nga tekeebuuzizza ku UNEB. SsematimbaÂ yalina okuddayo afune ebbaluwa mu UNEB ekakasa empapula ze. Ekyo teyakikola ekitegeeza nti yawandiisibwa mu bukyamu.\nKwe kujuliza omusangoÂ Ronald Ndawula gwe yawaabiraÂ Nadduli ne gusalibwa omulamuzi Kagaba.\nNadduli empapula ze zaali tezisoose kukakasibwa UNEB, nga bwe yasalawo okuzireeta oluvannyuma kyali tekiyamba bwatyo yasazibwamu.\nNeÂ Ssematimba kati ne bwâ€™aleeta ebiwandiikoÂ takkirizibwa kuvuganya mu mateeka.\nAmateeka galagira omuntu yenna ayagala okwesimbawo okutwala empapula zâ€™obuyigirize zisooke kukakasibwa kakiiko kâ€™ebyenjigiriza alyoke awandiisibwe.\nBukedde teyasobodde kwogera ne Ssematimba mu kiseera kino ali mu Amerika.\nÂ Omwogezi wa Ssematimba, Andrew Benon Kibuuka yagambye nti omuntu we alina empapula zâ€™obuyigirize ezeetaagisa wabula Lukwago agenderera kumusiiga nziro.\nAbantu mukaaga abavuganya ku bwameeya, kulikoÂ Ssematimba, Lukwago, Michael Mabikke, Emmanuel Tumusiime, Francis Babu ne Ssandra K. Ngabo.\nâ€˜Lwe twatolosa Kabaka mu Lubiriâ€™\nKiprotich ne banne beetegekera za Afrika\nBuli gwe ng'anza anziruka\nEbizuuse ku yaterese omulambo emyezi 8\nOmukozi wa bbanka afiiridde mu kabenje ku lw'e Ntebe\nAboobugaali banoonya obukad...\nTtiimu eno emaze wiiki ssatu mu nkambi e Kabaale gyebadde etendekebwa nga wiikendi eno lw’erina okusitula okwolekera...\nBawunze bwe bakabatemye ku ...\nABOOLUGANDA ly'omusuubuzi wa Kisekka, John Ddamulira eyawambibwa emyezi etaano emabega baweddemu essuubi gavumenti...\nAkasattiro! Essomero likutt...\nWabaddewo akasattiro e Namungoona ku ssomero lya Golden Junior School, ebisulo by'abayizi bwe bikutte omuliro ebintu...\nAbaserikale ba Reserve Forc...\nRCC wa Kawempe omuggya Dauda Kato akubirizza abaserikale b'eggye ezzibizi okutwala mu maaso empisa ennungi ze...\nOmusuubuzi eyakubwa essasi ...\nOMUSUUBUZI eyakubwa essasi ne liwagamira mu kabina alongooseddwa ne balimuggyamu. Harriet Achen 37 omusuubuzi...\nEmiranga ng'abantu bakuba eriiso evva...


Gen. Tumwine alumirizza Abamawulire okutataaganya eby'okwerinda - Watchdog Uganda\n20th September 2018 at 18:25\nMINISITA w’eby’okwerinda Gen. Elly Tumwine avuddeyo n’alumiriza bannamawulire okuba emabega w’okutataaganya eby’okwerinda bye ggwanga, nga agamba nti bakozesebwa bannabyabufuzi saako ne bitongole by’obwanakyewa.\nTumwine bino aby’ogeredde mu maaso ga bannamawulire babadde ayise ye yenyini mu lukiiko lwabwe lwe yayise ku lw’okuna olw’atudde ku offiisi ya Katikkiro we ggwanga mu Kampala.\nWano weyasinzidde nategeeza nga Bannamawulire mu Uganda bwe bakwata ekifo eky’okumwanjo ennyo mu nsonga y’okutataganya eby’okwerinda, nga bakozesebwa bannabyabufuzi saako ne bitongole by’obwanakyewa era nga bibasasula.\nYanyonyodde nti bano tebakyalina mwopyo gwa Ggwanga lyabwe kubanga balwanyuisa Gavumenti ya NRM.\nBino webijjidde nga Bannamawulire abasoba mu 10 baggaliddwa ku makya g’olwokuna ku Poliisi ye Entebbe, nga nabalala banyiga biwundu eby’abatuusibwako abeby’okwerinda.\nBobi Wine finally home with his family


Bukedde Online - GAV'T yekyusizza ku by'okusanyaawo ebiyiriro bya Murchision Falls\nAba NRM baweze okutwala Pulezidenti Museveni mu kkooti singa teyeesimbawo mu 2021\nAbaana batutte nnyaabwe ku Poliisi lwa ttaka\nGAVUMENTI ekkirizza abakugu okutandika okunoonyereza ku buzibu obuyinza okubaawo singa naggagga agenda maaso n'okuzimba ebbibiro ly'amasanyala ku biyiririo bya Uhuru ebiriraanye ebirala ebya Murchision Falls ebisangibwa ku mugga Kiyira.\nEbiyiriro byombi bisangibwa mu kuumiriro ly'ebisolo by'omunsiko erya Murchison Falls National Park erisangibwa e Bunyoro ne Acholi.\nKkampuni y'e South Afrika emanyiddwa nga Bonang Power and Energy y'eyagala okuzimba ebibiro ly'asanyalaze lino kyokka abantu abatali bamu omuli abalwanirizi b'obutonde bw'ensi,bannabyafuzi,abakola ku by'obulambuzi n'abalala bakiwakanya okukamala..\nGavumenti yasooka kubisimbira kkuuli.mu August 2019 wabula olukiiko lwa baminisita olwatudde mu maka g'obwa Pulezidenti e Ntebe lwakiriza entegeka z'okunoonyereza ku buzibu obuyinza okuva mu kuzimba ebbibbiro lino kutandike. Kkampuni eyagala okussaawo ebbibiro y'egenda okukusasulira.\nMinisita w'ebyamasanyalaze Irene Muloni eyabadde ne munne ow'ebyobulambuzi Polof. Ephrahim Kamuntu baagambye bannamawulire mu Kampala nti baminisita bakirizza okunoonyereza kutandike ng'ekyenkomerero tekinasalibwawo.\nOkunoonyereza kugenda kwekulungulira ku biyinza okubaawo ku buttonde bw'ensi,ebyobulambuzi,ebisolo by'omunsiko,eby'obuwangwa, n'ebirala.\nMuloni yagambye nti gavumenti eyagala omwaka 2020 wegunatuukira nga Uganda esobola okukola amasanyalaze ga megawati 2500 ky'eva eyagala okwongeza ku bungi bw'amabibiro.\nAte era erina entegeka nti omwaka 2040 wegunatuukira nga Uganda ekola amasanyalaze ga megawati 41,738. Muloni era yagambye nti gavumenti erina entegeka z'okutandika okukola amasanyalaze ga nukiriya.


Bukedde Online - FUFA esaze tiketi z'ogwa Cranes ne Comoros ebbeeyi\nFUFA esaze tiketi z'ogwa Cranes ne Comoros ebbeeyi\nUganda eyiseemu okuzannya mu World Cup y'okubaka e Botswana\nGomba eramuza fayinolo y'amasaza\nTIKETI 2,600 ez’okulaba omupiira gw’okufa n’okuwona nga Uganda Cranes ettunka ne Comoros zisaliddwa ebbeeyi.\nTtiimu ya Uganda eyatandika omupiira gwa Botswana. Abakutamye okuva ku kkono mu maaso; Denis Guma, Khalid Aucho, Isaac Isinde, Farouk Miya, William Luwagga Kizito ne Tony Mawejje. Abayimiridde emabega okuva ku kkono; Joseph Ochaya, Hassan Wasswa, Denis Onyango, Murushid Jjuuko ne Geofrey Massa.\nSeptember 3 e Namboole\nUganda - Comoros\nTiketi zino zitandika okutundibwa enkya ku Mmande nga August 1 okumala ennaku 10 okuttunka nga August 10 wakati w’essaawa ssatu ez’okumakya ne 11:00 ez’olweggulo e Mengo ku kitebe kya FUFA era oluvannyuma lw’ebbanga lino zaakuggyibwa ku katale olwo ez’ebisale ebitongole zitandike okutundibwa.\nKu Lwokusatu lwa wiiki ewedde FUFA yafulumizza ebisale by’okulaba omupiira ng’ebirinyisizza mu mitendera gyonna.\nTiketi z’okulabira mu lukale bulijjo ezigula 20,000/- zaayongezeddwamu 5,000/- ne zidda ku 25,000/-, ez’ekikungu zaavudde ku 50,000/- ne zidda ku 60,000/- ate ez’abakungu ennyo ne ziva ku 120,000/- ne zidda ku 150,000/-.\nTiketi zino ze zigenda okulaba omupiira gw’okwegezaamu ne Kenya.\nHussein yayongeddeko nti abawagizi abanaabeera baguze tiketi zino baakuzikozesa okulaba omupiira ogw’okwegezaamu wakati wa Cranes ne Kenya nga August 31 era nga baakuziragayo bulazi ku miryango si zaakubaggyibwako nga bayingira ate baddemu bazikozese okulaba omupiira gwa Comoros nga September 3.\nUganda yetaaga buwanguzi obwengeri yonna okeggyako ekikwa ky’emyaka 38 nga tekiika mu mpaka za Africa ez’akamalirizo ezigenda okubeera e Gabon omwaka ogujja.\nOmuzannyi w'Onduparaka Shaban Mohammad awangudde eky'obuzannyi bw'omwaka\nURA FC ewera kwesasuzza Express FC eyagiwandudde mu Uganda Cup\nPrisons ezzeemu okutigomya NIC mu liigi y'okubaka.


Bukedde Online - Poliisi ebuliddwa obujulizi ku Kirumira\nZiizino ensobi ezaakoleddwa obutakwata basse Susan Magara\nNSSF edduukiridde abalwadde b'ensigo\nBy Ponsiano Nsimbi Benjamin Ssebaggala\nKKOOTI ya poliisi ebuliddwa obujulizi ku muserikale waayo Mohamed Kirumira n’emwejjeereza emisango ebiri okuli ogw’okusiiwuuka empisa n’okuggalira aba takisi ate ng’abaggyeeko 20,000/-.\nKirumira ng’ali mu kaguli.\nEggulo (Lwokuna) Kirumira yazzeeyo mu kkooti etuula ku kitebe kya poliisi e Naggulu, ssentebe wa kkooti n’abuuza oludda oluwaabi olwakuliddwa Catherine Tusemerirwe okwanja obujulizi ku Kirumira.\nTusemereirwe eyabadde asuubirwa okuwaayo obujulizi obuluma Kirumira yategeezezza kkooti nti aba takisi eby’omusango baabivaako ate n’omuvubuka omulala eyali alumiriza Kirumira okumubbako capati (Rolex) ye n’agitwala baamunoonyezza n’ababula.\nTusemereirwe bwe yabuliddwa obujulizi kwe kusaba kkooti ng’ayita mu ssentebe waayo Denis Odongopiny ne banne emisango egigobe.\nKirumira eyabadde omunyiivu mu kaguli mwe yabadde ayimiridde yatandise okufuna akamwenyumwenyu n’okunyeenya omutwe mu ngeri egamba nti mbanywezezza.\nSsentebe wa kkooti okusaba kwa Tusemereirwe yakukkirizza kyokka n’ategeeza nti eggulo bammemba ba kkooti abamu tebaabaddewo kuggyako Kirumira misango gino mu bujjuvu n’alagira baddemu okutuula ku Lwokubiri ya wiiki ejja nga Kkooti ejjudde bakimale.\nEmisango ebiri egyamuggyiddwaako bw’ogigatta ku esatu egyasooka okumuggyibwako giba kati giweze etaano. Kati asigadde ng’attunka n’emisango esatu kw’egyo omunaana egyasooka okumuggulibwako.\nEmisango esatu gy’asigazizza kuliko, okukozesa obubi ofiisi nga yaggya ku Meddie Nsubuga 10,000/- ne Badru Muwadda 85,000/-, Muhereza Mayanja 50,000/-, Bosco Kiriggwajjo 50,000/-, Steven Kaggwa 20,000/-, Muhereza Tumusime 40,000/-, Ramathan Kakooza 350,000/- ne Ibrahim Bukenya agamba nti yamubbako ‘Rolex’.\nOludda oluwaabi era lulumiriza Kirumira nti teyakozesa bulungi buyinza bwe ku bavubuka ababba obukadde 100 mu ofiisi y’omuduumizi wa poliisi. Bagamba nti abateeberezebwa okwenyigira mu bubbi buno yabakwata kyokka n’abayimbula nga tabaggyeeko sitatimenti.\nEggulo, Kirumira yaloopedde kkooti nti waliwo abantu abatambula nga bamulondoola nga bakozesa pikipiki buli w’agenda era n’asaba kkooti eragire akulira poliisi y’e Bulenga emuwe obukuumi obw’enjawulo kuba waliwo abayinza okumutuusaako obulabe.\nYagambye nti afuna amasimu agamutiisatiisa ku masimu agatalaga nnamba era abamu baamutegeeza nti yawa abaserikale b’amaggye amawulire g’okukwata eyali akulira aba bodaboda 2010 Kitatta n’omuserikalde Faisal Katende.\nYagambye nti mukazi we yalumbibwa ku nkulungo y’e Busenga ne bagezaako okumuggya ku pikipiki kwe yali nga bwe bamulumiriza nga bwe bajja okutta omwana gwe yalina mu lubuto mu kiseera ekyo.\nYasabye bamukyusizeemu alekere awo okweyanjula buli lunaku. Kyokka okusaba kwe ssentebe wa kkooti talina kyakwogeddeko.\nYategeezezza ssentebe wa kkooti Odongopiny nti yagguddewo n’omusango ku poliisi y’e Lungujja ku fayiro SD: 43/28/02/2018 ogukakasa obulabe bw’alimu.\nKkooti eddamu ku Lwokubiri nga March 6, 2018, okutuula.\nJohn Blaq totya oli muwanguzi...


Bukedde Online - Misagga agaanyi abazannyi ba Villa okuzannya emipiira gy’embuzi\nMisagga agaanyi abazannyi ba Villa okuzannya emipiira gy’embuzi\nMulindwa okumumegga mu CECAFA kyannuma -...\nOMUZANNYI wa SC Villa anaava ku biragiro bya pulezidenti wa ttiimu eno, Ying. Ben Misagga ayolekedde okugobwa.\nOMUZANNYI wa SC Villa anaava ku biragiro bya pulezidenti wa ttiimu eno, Ying. Ben Misagga ayolekedde okugobwa. Eggulo, Misagga yasisinkanye abazannyi be n’abayozaayoza okumalako omwaka 2015 n'okubasiibula okugenda mu luwummula oluvannyuma lw’okumalako ekitundu kya liigi ekisooka.\nNg’ayogerako gye bali, Misagga yakuutidde abazannyi okwekuuma n’emibiri gyabwe wabula kye yasinze okusimbako essira kwe kugaana abazannyi be okuzannya emipiira gy’embuzi nti er anaakwatibwa, waakugobwa. Oluvannyuma lwa liigi okuwummulamu nga Cranes y’abaguzannyira awaka yeetegekera CHAN, ttiimu ez’enjawulo omuli ne Villa zaasindise abazannyi okuwummulamu nga bwe beetegekera oluzannya olwokubiri.\n"Villa ttiimu ya linnya era okugizannyiramu oba kyakulabirako kirungi eri abazannyi abali mu ttiimu endala. mbasindise mu ggandaalo naye singa nkwata omuzannyi ng’azannya omupiira gw'ekyalo, sirina gwe nja kwebuzaako nga mmugoba kuba nze namukansa," Misagga bwe yategeezezza eggulo (Lwakuna) ku Villa Park.\nMisagga okutabuka kyavudde ku bazannyi ba Villa; Dan Otim n'omukwasi wa ggoolo Steven Odong okwebulankanya mu kutendekebwa nga kigambibwa nti baabadde bazannya mipiira gya Ssekukkulu. Bano baayitiddwa mu kakiiko ka ttiimu eno akakwasisa empisa okubawa ekibonerezo.\nMu ngeri y'emu Phillip Obwiny, abadde atuula ku kakiiko ka ttiimu eno ak'ebyekikugu eby’okudda ku mulimu bifuuse bizibu Misagga bw’ategeezezza ng’endagaano ye bwe yaweddeko ng’akyalina okwerowooza okumwongera endala. Vally Mugwanya abadde atendeka abakwasi ba ggoolo, yalondeddwa ku bwamaneja bwa Villa.\nKu mukolo guno Misagga ayayanjudde abazannyi Niocolas Sebwato ne Mike Sserumagga sso nga Mike Ndere azannyira mu BIDCO naye wakwegata ku ttiimu eno okusinziira ku Misagga.


Holy Scriptures: Baibuli y'Oluganda - ENDAGAANO ENKADDE - Nekkemiya Nehemiah 1\nEssuula: 1 2 3 4 5 6 7 8 9 10 11 12 13\n1 Ebigambo bya Nekkemiya mutabani wa Kakaliya. Awo olwatuuka mu mwezi Kisulevu mu mwaka ogw'amakumi abiri, bwe nnali nga ndi mu Susani olubiri,\n2 Kanani omu ku baganda bange n'ajja, ye n'abasajja abamu abaava mu Yuda; ne mbabuuza ebigambo by'Abayudaaya abaawona, abaali basigadde mu busibe, n'ebigambo by'e Yerusaalemi.\n3 Ne baŋŋamba nti Ekitundu ekifisseewo abasigadde mu busibe eyo mu ssaza balabye ennaku nnyingi n'okuvumibwa: era bbugwe wa Yerusaalemi amenyesemenyese, n'emiryango gyakyo gyokeddwa omuliro.\n4 Awo olwatuuka bwe nnawulira ebigambo ebyo ne ntuula ne nkaaba amaziga, ne nnakuwalira ennaku ezimu; ne nsiiba ne nsaba mu maaso ga Katonda w'eggulu,\n5 ne njogera nti Nkwegayiridde, ai Mukama Katonda w'eggulu, Katonda omukulu ow'entiisa, akwata endagaano n'okusaasira eri abo abamwagala ne bakwata ebiragiro bye:\n6 okutu kwo kuwulire nno, n'amaaso go gazibuke, owulire okusaba kw'omuddu wo kwe nsaba mu maaso go mu biro bino emisana n'ekiro, olw'abaana ba Isiraeri abaddu bo, nga njatula ebibi eby'abaana ba Isiraeri bye twakwonoona: weewaawo, nze n'ennyumba ya kitange twayonoona.\n7 Twakola eby'obukyamu ennyo gy'oli, so tetwakwata biragiro newakubadde amateeka newakubadde emisango bye walagira omuddu wo Musa.\n8 Nkwegayiridde, jjukira ekigambo kye walagira omuddu wo Musa ng'oyogera nti Bwe munaasobyanga, naabasaasaanyizanga ddala mu mawanga:\n9 naye bwe munaakomangawo gye ndi ne mukwatanga ebiragiro byange ne mubikolanga, newakubadde ng'abammwe abaagobebwa nga banaabanga ku nkomerero y'eggulu, naye naabakuŋŋaanyanga okubaggyayo, ne mbaleetanga mu kifo kye nneeroboza okutuuza omwo erinnya lyange.\n10 Kale bano be baddu bo era be bantu bo be wanunula n'obuyinza bwo obungi n'omukono gwo ogw'amaanyi.\n11 Ai Mukama, nkwegayiidde okutu kwo kuwulire nno okusaba kw’omuddu wo n’okw’abaddu bo abasanyukira okutya erinnya lyo: owe omuddu wo omukisa leero, omuwe okusaasirwa mu maaso g'omusajja ono. (Era nali ndi musenero wa kabaka.)


Bukedde Online - Mugisha Muntu ayanukudde abamuyita ''mbega wa Museveni''\nAkabenje kasse owapoliisi omulala e Mukono...\nMuseveni ayogedde ekimuwangaazizza\nGEN. Mugisha Muntu ayanukudde abamuyita mbega wa Pulezidenti Museveni mu FDC n’agamba nti mu kibiina kino (FDC) temuli bya kubegamu.\nMugisha ng’alina bye yeewuunaganya n’eyali minisita w’e Mmengo Ssewava Sserubiri.\nMuntu era awabudde abaagala okuleeta Bobi Wine ku Bwapulezidenti nti oba gwe baagala basaanidde bamuteeketeeka.\n‘’Akole ekibiina ekikye oba ayingire kino (FDC) mumuteerewo n’emirandira,’’ Muntu bwe yawabudde.\nYabadde ayogera ku leediyo ya FM emu mu Kampala n’agamba:\n‘’ Eby’abampita mbega wa NRM sibifaako. Mu FDC temuli kyakubega. Temuli mmundu. Teri ayagala kulwana. Singa ndi mbega nadibadde nnafuya ekibiina naye sikikoze’’ bwe yagambye ng’asinziira ku leediyo ya FM emu mu Kampala, n'ayongerako nti tayinza kudda mu NRM wadde mu nsiko.\nYagambye nti ayagala bammemba b’ekibiina batuule bateese ku bimwogerwako nti ‘’mbega wa NRM’.\nYategeezezza nti ekibiina kyetaaga kituule kirabe ekiddako okusalawo oba nkola ya kuguguba gye balaba y’eneebayamba okutwala obuyinza oba nkola ya buntu bulamu ey’okusooka okutereeza ekibiina ye nga Muntu gy’alowoolezaamu, n’agamba nti ayagala asomesebwe engeri enkola y’okuguguba oba okwekalakaasa gy’eneebayamba okutwala obuyinza.\nYavumiridde eby’obufuzi by’okuvumagana wakati w’abeesimbyewo n’agamba nti tebirina gye bitwala ggwanga mu maaso n’alabula abakyeyambisa nti nabo bwe banaatuuka mu buyinza y’enkola y’emu ejja okubasuula.


OKUYIMBA y’emu ku bizinensi omuli okuvuganya okw’amaanyi. Eno terina njawulo na byabufuzi. Mu mbeera eno bukya mwaka guno gutandika, abayimbi buli omu akola na maanyi okudda ku maapu oba okwekuumira waggulu.\nOlw’okuba bangi omuli n’abayimbi ab’amannya omwaka oguwedde gwabayisa bubi olw’obutaba na ‘waaka’ ng’enjogera y’ennaku zino bweri ne bavumbeera, bano kati buli omu alwana na maanyi okudda engulu kiyite kikwekweto kweyimusa.\nWaliwo n’abayimbi abato abajja n’amaanyi wabula mu bbanga ttono ne bazikira mpola nga n’abamu tebakyawulikika ekivuddeko abawagizi okutandika okubeeyitira abayimbi ba ‘‘Twalyako bye twalya’’ ekitegeeza nti baaliwo naye kati baagwa. Twayogedde n’abamu ku bayimbi ne batubuulira ekyabasuula, gye babulidde ne kye bakola okulaba nga badda engulu.\nMu 2016 yali ayogerwako ng’omu ku bayimbi abasinga okukuba emiziki mu ggwanga era abawagizi be nga bamweyitira Kabaka wa ‘dance hall’ olw’engeri gy’afukumulamu ebigambo.\nWadde abasinga bakiteeka ku kwawukana n’eyali maneja we Roger Lubega eyali afubye okumutunda, Ziza Bafana agamba obutawulikika omwaka oguwedde kaali kakodyo okwewa obudde okubaako ebipya byayiiya, okukkakkanya puleesa n’okuleetawo ennyonta mu bawagizi era kati bamubuuza n’okumuyaayaanira.\nAgamba nti kati akomyewo ng’alina olutambi lwatuumye ‘‘Discipline’ okuli ennyimba eziwerako era essaawa yonna abawagizi be bagenda kumuwulira.\nOno yasinzidde ku bbaala ya Cayenne wiiki ewedde n’asoosootola oluyimba lwe omupya ‘Champion’ n’asekerera abamwogerera nti talina waaka baddemu boogere.\nAgamba nti wadde waliwo ebitatambudde bulungi omwaka oguwedde, luno oluyimba luteekwa okumuzzaayo mu kifo kya nnamba emu. Ono aludde nga takola bulungi nga n’ennyimba ze tezikyakwatayo.\nOkumala ebbanga, Namubiru abadde ayogerwako ng’omu ku bayimbi abakyala abasinga okukuba emiziki mu ggwanga.\nWabula ennaku zino ebintu tebimutambulira bulungi ekireetedde abantu okumwogerako ng’eyaggwaamu.\nWabula Namubiru tatudde, agamba nti abaddeko n’ebintu ebirala byakola osanga bye bibadde bimutwalidde obudde kyokka akomyewo na nkuba mpya era atandikidde ku luyimba lwe ‘I love you’.\nWabula abamu bagamba nti okugoba maneja we Thadius Mubiru nakyo kyamukosa nnyo.\nAgamba nti okusiriikiriramu omwaka oguwedde abadde mu kwetereeza n’okubaako ebirala by’amaliriza kyokka guno omwaka ayagala kukola n’amaanyi okulaba ng’addayo waggulu akole n’ekivvulu. Atandikidde ku luyimba lwe olupya “Leero Lwange” olw’omukwano.\nAgamba nti omukwano gw’ayimba ayagala okugwongeramu ebirungo okulaba ng’ayongera okusanyusa abawagizi be. Ono maneja we okwemalira ennyo ku mupiira kimukosezza nnyo.\nOluvannyuma lw’okukola obulungi mu 2015 ne 2016, Saha agamba omwaka oguwedde yaguwaayo okwetereeza n’okubaako ebyenjawulo byaleeta mu myuziki we.\nAgamba nti afunye obudde obumala okuyiiya ebipya era guno omwaka ayagala kuddayo ku ffoomu ye gye yaliko emabega.\nAtandikidde ku “On my Way” era okwongeramu ebirungo vidiyo yagikwatidde mu ggwanga lya Tanzania. Kyokka waliwo abatugambye nti ebyo ayogera kwekwasa ekituufu tabadde na ‘waaka’.\nOno omwaka oguwedde yagum- ala ng’ennyimba ze azitundira ku mukutu gwe ogwa Facebook era teyakolayo vidiyo ya luyimba lwonna n'ategeeza okuwa abawagizi be ekipya era n'ayingizaawo oluyimba lwa 'Didadada' olukutteyo ennaku zino\nOno yafulumizza oluyimba oluyitibwa 'Salompasi' wabula yategeezezza abawagizi be alina by'abaterekedde bingi okusinga ku bibaddewo omwaka oguwedde.\nYeewaanye nga bw'agenda okusabuukulula obulabo bw'obuyimba obupya bw'alina ng'agamba nti w'anaatuukira mu December nga by'abawadde tebajula.\nOno baali bamukazizzaako lya ‘muyimbi w’abakyala’ olw’ennyimba ze ezibacamula n’okubasuusuta. Agamba okusiriikirira yakikola akigenderedde okwewa obudde okubaako ebintu ebibye ebirala by’akola.\nWabula agenze okulaba ng’erinnya lizikira kwe kusalawo akomewo ku maapu. Alina alubamu empya eriko ennyimba 16 okuli: Boda boda ne Kiki era ono agamba nti yazzeemu n’okuwandiika ennyimba kubanga mulimu.\nOno amaanyi abadde agamalidde mu byalo ne mu bitundu by’omu mambuka g’eggwanga gye bamuzaala naye agamba kye kiseera okuddamu okuwamba Kampala kubanga ye ntabiro ya buli kimu.\n“Mpulira bangi aboogera nti Coco Finger yaggwaamu naye kino si kituufu. Olw’okuvuganya okuli mu Kampala mbadde amaanyi nagateeka mu byalo ne mu mambuka g’eggwanga ssaako South Sudan naye kati njagala kuddamu ne Kampala mukube nga bwe nakikolanga.”\nOno ali mu kuteekateeka ttiimu y’aba maneja egenda okumuyambako okulaba ng’addamu okufuuka omuganzi mu Kampala n’eggwanga lyonna.\nAmannya ge amatuufu ye Faisal Sseguya. Abadde yazikira kati alwana kudda ngulu era agamba nti alina essuubi nti lumu ajja kuddamu okwaka n’okufuna ettutumu lye yalina.\nOno abadde ayogerwako ng’omuli w’obulamu, era ennaku zino azze alabibwako mu bivvulu ne mu bifo ebisanyukirwamu ng’ayimba era okumanya abawagizi be bakyamwagala buli lwasuulamu ennyimba ze naddala enkadde okuli: ‘Ability, Mukyamu bwe kiri, Nsuula Olunyiriri, Okimansuza, Campus girl n’endala bacamuka. Okufa kw’omuyimbi Thadeus gwe yafumita ekiso kwamukosa nnyo.\nAmannya ge ye Maggie Kayima. Okwawukana ne Pasita Yiga eyali amuteekamu ssente kyamuzza emabega era katono eby’okuyimba abiveemu.\nAgamba nti omwaka oguwedde agukozesezza okunoonyereza n’okumanya abawagizi be kye baagala asobole okulaba nti kyabawa.\nYategeezezza nti abaddemu n’okusoomooza olw’entalo zabaddemu n’abantu abalala ebimutwalidde obudde naye kati abimaze akomyewo ku muziki. Atandikidde ku ‘Tomoni’ ne ‘Anjagala’ eza laavu.\nOno bangi bamwogerako nga eyazikira kyokkka agamba nti aboogera ekyo kirabika tebamutegeera.\nWadde akkiriza nti ebintu bibadde tebimutambulira bulungi okumala ebbanga olw’ensonga ezitali zimu omuli ne za laavu, agamba nti guno omwaka ayagala kugukozesa kweddabulula n’okudda ku maapu.\nNg’oggyeeko okukola ennyimba n’abayimbi abalala nga “Tewali mbeera” lwe yakoze ne Gravity Omutujju, alina ne “Nga Onyumye” lwe yakoze yekka.\nYafunye n’abantu abalala okumuyambako n’okumutumbula okuli, Thadeus Mubiru eyaliko maneja wa Iryn Namubiru.\nOluvannyuma lw’okukola ekivvulu e Kyandondo ku Rugby Grounds ekya ‘Soma concert’ ne kimusala mu December, Pallaso agamba nti atutte ekiseera okwetegereeza n’okuzuula awaali ensobi era kati ayagala kuddamu kukwatagana na bawagizi be.\nMu bipya by’alina mwe muli oluyimba lwa ‘Tumywemu ku lwekyo’. Endala okuli Jujju lwe baakoze n’omuyimbi Meddy Zale Omunyalwanda.\nOno buli kibeerako kyayimbako. Angella Kalule bwe yeekubye ebifaananyi abamu bye baayita eby’obuseegu amangu ago n’akuba oluyimba lwa ‘Kookoonyo’ n’afulumizaako ne vidiyo.\nYazzaako n’olulala ‘Byali mu pulaani’ nga kati yayingizzaawo “Muko musajja”. Kyokka ennyimba za Mulaasi engeri gye zibeera eng’ombo ziyite ezicamuukiriza, tezirwa ku katale nga ziggwaako.\nYeetaaga okufuna omuwandiisi w’enny-imba omulungi n’okuziwa obudde ng’azikola. Asinga kuyimbira mu byalo.\nRed Bantono (okuggyako okulemera mu Kampala takyalina lugendo),\nHenry Tigan, Maureen Kabasiita (emabegako yakola bandi),\nHaruna Mubiru (abadde n’obuzibu bw’ekibiina kye okuyuuga era akati ali mu kaweefube wa kwetereeza nga bwatereeza n’abayimbi be).\nSophie Nantongo (alina ennyimba empya naye kirabika eby’okuvuganya yabivaako yasigazza kuyiiya nnyimba za mikolo gye bamupangisa okuyimba).\nMeasch Ssemakula (ennyimba azifulumiza kumu kumu naye tezikwatayo).\nGrace Nakimera (ayagala kusooka kuzza linnya na kifaananyi kye mu bantu. Yatandise na kakodyo ka kutalaaga ebitundu ng’addukirira abatalina mwasirizi).\nKalifa Aga Naga (eyaali maneja Emma Carlos Mulondo okumusula n’agenda mu Goodlyfe kimuzizza emabega.\nRonald Mayinja (wadde agezezzaako okukola ennyimba empya, ebyobufuzi bimututte).\nLil Pazzo (okuva lwe yayimba Gula emmotoka ne lukwatayo afulumiza ennyimba eziwerako kyokka zigaanye.\nSamali Matovu (omukwano gunyuma) kati ayimbira mu kkanisa,\nHajjati Madina Bibuuza (kati ali ku kitanda),\nKing Michael yafuuka wolole wa Bryn White.


Bukedde Online - Minisita Ruhindi yeekokkodde enkwe mu NRM\nKkampuni z'essimu zifiiriddwa buwumbi mu nnaku z'okulonda\nKkooti ekyeremye okukkiriza Gen. Sejusa ok...\nRuhindi agamba nti enkwe n'enkaayana mu by'obufuzi n'obukulembeze mu NRM bye bimu ku byaviiriddeko ekibiina okufiirwa ebifo ebyenjawulo.\nMinisita Fredrick Ruhindi\nSsaabawolereza wa Gavumeenti, Fredrick Ruhindi akkirizza ebyavudde mu kulonda okwabaddewo week ewedde nga mu kalulu kano yawanguddwa munnaFDC Micheal Kabaziguruka.\nNg'ayogerera mu lukung'aana lwa bannamawulire leero ku Lwokubiri, Ruhindi ategeezezza nti wadde waabaddewo obumulumulu mu kulonda okwakaggwa e Nakawa, asazeewo okukkiriza ebyavudde mu kulonda kuno ebyasalidwawo abantu b'e Nakawa.\nRuhindi agamba nti talina nteekateeka yonna ya kwekubira enduulu mu kkooti ng'awakanya ebyavudde mu kalulu wabula n’asaba oyo amuddidde mu bigere okulaba ng'atuusa enkulaakulana eri abantu b'e Nakawa ng'akolaganira wamu ne Gavumeenti.\nRuhindi asabye bammemba ba NRM okuggya enkwe n'enkaayana mu by'obufuzi n'obukulembeze kuba bye bimu ku byaviiriddeko ekibiina kya NRM okufiirwa ebifo ebyenjawulo.\nMu ngeri y'emu, Ruhindi akakasizza eggwanga nti ofiisi ye nneetegefu okukwasaganya emisango gyonna egigenda okuloopebwa mu kkooti oluvannyuma ng'okulonda ku mitendera gyonna kuwedde.